بوونی مەجازی و گۆڕانی واقعی - قەڵەم\nتاریخ ایجاد در چهارشنبه, 06 اسفند 1399 18:05\nلە دونیایەکدا ئێمەی تیا دەژین، نێت بووەتە شوێنی پەیوەندی گرتنی سەرەکیی نێوان مرۆڤەکان. کۆڵان و جادەکانی نێت بووەتە قاوەخانە، شوێنی پیاسە، گەڕانی مەجازی لەگەڵ یەکتری و تەنانەت ئەو گۆرانییانەی وا کاتی خۆی لە دانیشتنە راستەوخۆکانماندا بۆ یەکترمان دەگوت.\nتەنانەت نێت بووەتە شوێنی چالاکییە کۆمەڵایەتیی و بە تایبەت سیاسییەکانیشمان. گەر لە نێت دا نەبێ تەنانەت لە حیزبیش ناچین. هەتا چالاکیشت تیایا زیاتر بێت، ئەوا زیاتر گرنگیی خۆت دەردەخەی، بە مەرجێک پێوانەی سەرەکیی چالاکییەکان چلۆنایەتی بێت نەک هەراوهوریا.\nبەڵام لە هەمان کاتدا جیهانی نێت نیشانەیەکە بۆ بەتەریک کەوتنەوەی کۆمەڵایەتیمان. چیتر وەک جاران یەکتر نابینین و ئەمە لە کاتێکدایە سیاسەت بە بێ حوزوری جەستەیی ناتەواوە.\nرەنگە ئەمە گەورەترین خەسارناسیی جیهانی نێت بێت. لە جیهانێکدا چالاکییەکان پاشەکشە دەکەن بۆ بوونێکی مەجازی، ناکرێ بەرامبەر دەسەڵاتێک بینەوە کە یەکێک لە دەرکەوتەکانی بوونی مەجازییە.\nراستە جاری وایە جیهانی نێت یارمەتیی دەرکەوتنە راستەوخۆ جەماوەرییەکان دەدا، بەڵام لە بیرمان نەچێ کە ئەم جۆرە دەرکەوتنانە تا رادەیەکی زۆر شوێنی خۆیان داوە بە دونیای مەجازی. لێرەوە دەلێی دەسەڵاتەکان بیر و خەیاڵیان راحەتترە.\nدەبێ بیرێک بۆ ئەمە بکرێتەوە. دەبێ لە بیرمان بێت تەنیا بە بوونی مەجازی، گۆڕانی واقعی دروست ناکرێ.\nسایتی قەڵەم، ٢٣ مانگی دووی ٢٠٢١\nئەوەندەی نەخایاند کە دەنگی یەک دوو ماشین هات و پاشان کۆڵانەکە پڕ بوو لە تەپەی پێ. وادیار بوو زۆرن. پاسارییەکان ترسان. چەند دانە لە بەتەمەنەکانیان بە ئارامی تا بەر درگای هێلانەکەیان هاتن، سەرەتا کەسیان نەبینی پاش نەختێک وردبوونەوە چەند تارماییان بینی کە بەدەوری ماڵی کوڕەدا راوەستابوون.


بڕیارده‌رى ئەنجومەنی سه‌ركردایه‌تى كۆمه‌ڵی ئیسلامی: گرنگ دەبوو ئیسلامییه‌كان له حكومه‌ت به‌شداربوونایه\n09:56 - 02/08/2019 132 جار خوێندراوەتەوە\nسه‌باره‌ت به پرسى به‌شداری پێنەکردنی ئیسلامییه‌كان له كابینه‌ى نوێ و كارى هاوبه‌شى ئه‌و لایه‌نانه‌و كۆنگره‌ى كۆمه‌ڵى ئیسلامى، “زه‌مه‌ن” ئه‌م چاوپێكه‌وتنه‌ى له‌گه‌ڵ شوان رابه‌ر، بڕیارده‌رى ئەنجومەنی سه‌ركردایه‌تى كۆمه‌ڵی ئیسلامی کوردستان ئەنجامداوە.\n* له‌دوای هه‌ڵبژاردنه‌كانی 30ی ئه‌یلولی ساڵی رابردوو، كۆمه‌ڵی ئیسلامی مه‌یلی به‌شداریكردنی هه‌بوو له‌كابینه‌ی نۆیه‌م، هۆكاری ئه‌وه چی بوو كه كۆمه‌ڵ ویستى به‌شداریكردنى هه‌بوو نه‌ك ببێته ئۆپۆزسیۆن؟\n- هه‌رگیز كۆمه‌ڵی ئیسلامی نه‌یوتووه به‌شداری له‌حكومه‌ت ده‌كه‌ین، به‌ڵكو وتویه‌تی چاوه‌ڕێی به‌رنامه‌ی حكومه‌ت و شێوازی پێكهێنانی ده‌كه‌ین. له‌كۆتاییشدا كۆمه‌ڵ به‌رنامه‌ی حكومه‌ت و شێوازی پێكهێنانه‌كه‌ی به‌دڵ نه‌بوو بۆیه به‌شداری له‌حكومه‌تدا نه‌كرد.\n* كۆمه‌ڵی ئیسلامی چه‌ند جارێك و له‌چه‌ند وێستگه‌یه‌كی جیاوازه‌وه ئه‌وه‌ی راگه‌یاند ئه‌وان وه‌ك چاوه‌ڕوانی سڵاوێكی پارتین، به‌ڵام پارتی ئه‌و سڵاوه‌ی نه‌كرد، پێتانوایه هۆكاری ئه‌وه چییه كه پارتی به‌رامبه‌ر كۆمه‌ڵ بێباك بوو؟\n-پارتی باسی پێكهێنانی حكومه‌تی له‌گه‌ڵ كۆمه‌ڵدا كرد، به‌ڵام كۆمه‌ڵ به‌و باسكردنه‌و شێوازه‌كه‌ی رازی نه‌بوو، ده‌ره‌نجام به‌شداری له‌و حكومه‌ته نه‌كرد. له‌ناو پارتیشدا خه‌ڵكێك هه‌بوو حه‌زى ده‌كرد كۆمه‌ڵ به‌شداری حكومه‌ت نه‌كات. به‌پێی لێكدانه‌وه‌ی خۆیان ئامانجیان ئه‌وه‌یه كۆمه‌ڵ بێهێز ببێ. كۆمه‌ڵ پێشتر له‌حكومه‌ت كشایه‌وه له‌سه‌ر زۆری كه‌موكوڕی له‌حكومه‌ت و هەبوونی رێژه‌یه‌كی زۆری گه‌نده‌ڵی. له‌ماوه‌ی رابردوو كۆمه‌ڵ هه‌ڵوێستی له‌سه‌ر خراپه‌كارییه‌كانی حكومه‌ت توندبوو. بۆیه خه‌ڵكێك حه‌زی ده‌كرد وه‌ك تۆڵه‌كردنه‌وه‌یه‌ك رێگه نه‌ده‌ن كۆمه‌ڵ به‌شداری له‌حكومه‌ت بكات. به‌ڵام كۆمه‌ڵی ئیسلامی له‌ناو حكومه‌تبێ یا له‌ده‌ره‌وه‌ی حكومه‌ت كاری خۆی ده‌كات و خزمه‌تی خۆی به‌خه‌ڵكی كوردستان ده‌كات. كۆمه‌ڵی ئیسلامی خاوه‌نی متمانه‌و جه‌ماوه‌ر و سه‌نگی خۆیه‌تی. بۆیه ئه‌گه‌ر دژایه‌تیشی بكرێت له‌كارو خه‌باتی خۆی به‌رده‌وام ده‌بێ و پشت به‌خوا به‌رده‌وامیش له‌گه‌شه‌كردنداین.\n* كۆمه‌ڵ تا دوایین چركه‌سات چاوه‌ڕێ بوو به‌شداری بكات له‌كابینه‌دا، به‌ڵام دوایی بێ هیوا بوو ئینجا رایگه‌یاند ده‌بێته ئۆپۆزسیۆن، به‌بۆچوونی تۆ ده‌توانین كۆمه‌ڵ ناو بنێین ئۆپۆزسیۆنێكی ناچاریی؟\n-كۆمه‌ڵی ئیسلامی ئاره‌زووی له‌به‌شداری كردن نه‌بووه له‌حكومه‌ت، چونكه ئه‌گه‌ر زۆر مه‌به‌ستی بوایه‌و ئاره‌زووی لێبوایه رێگه‌ی له‌پێش بوو. چونكه پارتی هاته لای كۆمه‌ڵ و ده‌روازه‌ی به‌شداریكردنی كۆمه‌ڵی كرده‌وه له‌حكومه‌ت. به‌ڵكو ئه‌وه‌ی پارتی لێی ده‌ترسا ئه‌وه بوو كه داوا له‌كۆمه‌ڵ بكات به‌شداری حكومه‌ت بكات و كۆمه‌ڵیش ره‌تی بكاته‌وه به‌شداری له‌حكومه‌ت بكات.\n* عه‌بدولستار مه‌جید سه‌رۆكی فراكسیۆنی كۆمه‌ڵ له‌دوای سوێندخواردنی كابینه‌ی نۆیه‌م رایگه‌یاند هیوادارین كابینه‌ی نۆیه‌م كارنامه‌ی حكومه‌ته‌كه‌ی جێبه‌جێ بكات و ئێمه‌ش ده‌ستخۆشییان لێ ده‌كه‌ین، له‌كاتێكدا هه‌ر هێزێك له‌ته‌واوی دنیا كه‌ده‌بێته ئۆپۆزسیۆن له‌به‌ر ئه‌وه‌ی به‌رنامه‌ی ئه‌و حكومه‌ته‌ی به‌دڵ نییه بۆیه بووه‌ته ئۆپۆزسیۆن، به‌ڵام كۆمه‌ڵ پێچه‌وانه‌ی ئه‌و عورفه ده‌یه‌وێت به‌رنامه‌ی حكومه‌ت جێبه‌جێ بكرێت، ئه‌مه چۆن ده‌بێ؟\n-كۆمه‌ڵی ئیسلامی كوردستان ده‌یه‌وێ له‌هه‌ڵوێست و مامه‌ڵه‌كردنیدا ره‌چاوی دادپه‌روه‌ری بكات و به‌خراپ بڵێت خراپ و به‌باشه‌ش بڵێت باش. كۆمه‌ڵ چاكه‌و خراپه‌ی خه‌ڵكی له‌به‌رچاوه. ئێمه وه‌ك كۆمه‌ڵ خێر و خۆشیمان بۆ خه‌ڵك ده‌وێ، بۆیه ئه‌گه‌ر له‌حكومه‌تیشدا نه‌بین یاخود له‌حكومه‌تیش رازی نه‌بین، پێمانخۆشه حكومه‌ت له‌پێناو به‌رژه‌وه‌ندی خه‌ڵك خزمه‌تی باشی خه‌ڵك بكات.\n* بێجگه له‌كابینه‌ی یه‌كه‌م، هێزه ئیسلامییه‌كان له‌ته‌واوی كابینه‌كانی حكومه‌تی هه‌رێمدا به‌شداربوون، به‌ڵام یه‌كه‌مجاره له‌دوای حه‌وت كابینه‌ی دیكه ئه‌مجاره‌یان هێزه ئیسلامییه‌كان له‌ده‌ره‌وه‌ی حكومه‌تن، ئێوه له‌ده‌ره‌وه بوونی هێزه ئیسلامییه‌كان چۆن لێكده‌ده‌نه‌وه؟\n-لایه‌نه ئیسلامییه‌كانی كوردستان به‌ئاره‌زووی خۆیان به‌شدارییان له‌حكومه‌تدا نه‌كردووه. ئه‌گه‌رنا مافی خۆیان بوو به‌شداری پێكهێنانی حكومه‌تدا بكه‌ن. چونكه له هه‌ڵبژاردنه‌كاندا سه‌ركه‌وتنیان به‌ده‌ست هێناوه. به‌ڵام ئه‌مجاره ئیسلامییه‌كان ده‌یانه‌وێت له‌ده‌ره‌وه‌ی حكومه‌ت خزمه‌تی خه‌ڵك بكه‌ن. ئامانجی به‌شداریكردنیشمان له‌هه‌ر كابینه‌یه‌كی حكومه‌ت په‌یوه‌سته به‌خزمه‌تكردنه‌وه. ئه‌گه‌ر بێ ویژدانیش نه‌كرێت شوێن ده‌ستی ئیسلامییه‌كان له‌خزمه‌تكردنی خه‌ڵكدا دیاره ئه‌گه‌ر له‌ناو حكومه‌ت بوبن یاخود له‌ده‌ره‌وه‌ی حكومه‌ت.\n* ئایا گرنگ بوو هێزه ئیسلامییه‌كان یه‌كێكیان به‌شدار بونایه له‌كابینه‌ی نۆیه‌می حكومه‌تی هه‌رێم؟\n- به‌ڵێ بێگومان به‌شداریكردنی لایه‌نه ئیسلامییه‌كان گرنگی خۆی هه‌یه، چونكه كه‌سایه‌تییه ئیسلامییه‌كان ئه‌گه‌ر پله‌و پۆستیان له‌حكومه‌ت وه‌ربگرتایه خزمه‌تی باشییان ده‌كرد، چونكه كه‌سانی خزمه‌تگوزار و سه‌ر راستن له‌گه‌ڵ خه‌ڵكدا.\n* له‌گه‌ڵ هێزه ئیسلامییه‌كانی دیكه به‌رنامه‌ی كاری هاوبه‌شتان هه‌بوو، ئێستا ئه‌و به‌رنامه‌یه‌تان گه‌یشتووه‌ته كوێ و ئاستی هاوكاری و كاركردنتان له‌چ ئاستێكدایه؟\n-له‌ئێستادا هێزه ئیسلامییه‌كان به‌رنامه‌یه‌كی هاوبه‌شیان له‌نێواندا نییه، به‌ڵام له‌سه‌ر ئاستی په‌یوه‌ندی، هه‌میشه نێوانی هێزه ئیسلامییه‌كان باش بووه‌و هاوكاری یه‌كتر ده‌كه‌ن له‌زۆربه‌ی ئاسته‌كاندا.\n* كۆمه‌ڵی ئیسلامی له‌ماوه‌ی رابردوو به‌شێك له‌كادیرانی له‌هه‌ولێر ده‌ستیان له‌كاركێشایه‌وه، ئێستا ده‌نگۆی ئه‌وه هه‌یه كۆمه‌ڵ له‌گه‌ڵ كادیره ده‌ست له‌كاركێشاوه‌كان له‌گفتوگۆدایه بۆ گه‌ڕانه‌وه‌یان بۆ ناو كۆمه‌ڵ؟\n- ئه‌وه بابه‌تێكی ناوخۆی حزبییه، كۆمه‌ڵی ئیسلامی رێز له‌بۆچوونی جیاواز ده‌گرێت. كه ئه‌ندامه‌كانی ده‌ریده‌بڕن، به‌ڵام ده‌بێ ئه‌ندام و كادیرانیش به‌بڕیار و پره‌نسیپه‌كانی حزبه‌وه پابه‌ند بن. كۆمه‌ڵی ئیسلامی هه‌ر شتێك له‌به‌رژه‌وه‌ندی خزمه‌تكردنی ئه‌ندامانیبێ ئه‌نجامی ده‌دات. له‌هه‌مانكاتیشدا ئه‌ندامان و كادیرانیش ده‌بێت ره‌چاوی بارو دۆخی ناوخۆیی حزب بكه‌ن.\n*كۆمه‌ڵی ئیسلامی به‌ستنی كۆنگره‌ی له‌پێشه ئه‌و كۆنگره‌یه‌ی كۆمه‌ڵ ته‌نیا كۆنگره‌یه‌كی ته‌قلیدی ده‌بێ یا به‌رنامه‌ی گۆڕانكاری ریشه‌ییتان هه‌یه؟\n- پێش كۆنگره هیچ شتێك یه‌كلایی ناكرێته‌وه. ته‌نیا تاوتوێی شته‌كان ده‌كرێت و ئاماده‌كاری ده‌كرێ تا ته‌واوی پرسه‌كان به‌ده‌نگدان له‌كۆنگره یه‌كلایی بكرێنه‌وه. كۆمه‌ڵی ئیسلامی له‌ناوخۆیدا كێشه‌یه‌كی ئه‌وتۆی نییه بۆیه به‌ئاسانی بڕیاری به‌ستنی كۆنگره‌ی داوه. دڵنیام كۆنگره‌ی كۆمه‌ڵی ئیسلامی شتی باش به‌دوای خۆیدا ده‌هێنێ. چونكه كۆنگره‌ی كۆمه‌ڵ، كۆنگره‌یه‌كی ئازاد ده‌بێ و ئه‌ندامانی كۆنگره به‌ئازادانه بۆچوونه‌كانی خۆیان ده‌رده‌بڕن و به‌ئازادانه‌ش ده‌نگ ده‌ده‌ن له‌سه‌ر هه‌ر شتێك به‌باشی ده‌زانن.\n* ئه‌میری كۆمه‌ڵ له‌لێدوانێكی رۆژنامه‌وانیدا باسی له‌وه كردووه ئاساییه له‌كۆنگره پاشگری ئیسلامی له‌ناوی كۆمه‌ڵ بكرێته‌وه، له‌كۆنگره‌دا به‌رنامه‌یه‌كی واتان هه‌یه یا ته‌نیا بۆچونێكی تایبه‌تی ئه‌میری كۆمه‌ڵ بوو؟\n-تائێستا هیچ شتێك یه‌كلایی نه‌كراوه‌ته‌وه. هه‌ر شتێكیش له‌كۆنگره پێشنیار بكرێت، هه‌ر له‌وێش له‌رێگه‌ی ده‌نگدانه‌وه یه‌كلایی ده‌كرێته‌وه.\nرێبوار عارف، شارەزاى پرسە کۆمەڵایەتیەکان: بەرزبوونەوەى رێژەى خۆکوشتن راچڵەکێنەرە\n"بانکی ناوەندی لە سلێمانی بکرێتەوە سودی زۆری دەبێت"\nهەرێمی کوردستان کیانێکە بوونی یاسایی خۆی لە ئەمری واقیعەوە وەرگرتووە نەک دەستور\n" لە جیاتی ئەنجومەنی باڵای راگەیاندن با یاسای رۆژنامەگەریی‌و مافی زانیاری جێبەجێ بكرێن"\nلەناو یەكگرتوو مشتومڕی جیاكردنەوەی بانگەواز‌و سیاسەت گەرمە\nمیتهات سانجەر، پەرلەمانتاری تورکیا بۆ “زەمەن”: ئاکەپە تۆڵەى دۆڕاندنى ئەستەنبوڵ لە هەدەپەو کورد دەکاتەوە\nد.شلێر فایەق: پێشر رۆژانە زیاتر لە 150 منداڵ لەدایكدەبوون ئێستا كەمبۆتەوە بۆ 50 منداڵ


فڕۆکەخانەی نێودەوڵەتی هەولێر رێنماییەکانی تایبەت بە گەشتکردن بڵاودەکاتەوە\nفڕۆکەخانەی نێودەوڵەتی هەولێر رێنماییەکانی تایبەت بەگەشتکردن بڵاودەکاتەوە\nئەمڕۆ ٢٠٢٠⁄٨⁄١ فڕۆکەخانەی نێودەوڵەتی ئەربیل بە رووی گەشتیاراندا کرایەوە.\nپێویستە گەشتیارانی چوون و ھاتن دەمامک و دەستکێش بەکاربھێنن لە تێرمیناڵی فڕوکەخانە.\nبەپێی ئەو شوێنەی کە گەشتی بۆ ئەنجام دەدەن، گەشتیاران پێویستییان بە پشکنینی ڤایرۆسی کۆڕۆنا لە جۆری (PCR). پێویستە گەشتیاران، بەر لە ھاتنیان بۆ فڕۆکەخانە، پەیوەندی بە ئەو ھێڵە ئاسمانییەۆە بکەن کە گەشتەکەیان لە رێگەیەوە ئەنجام دەدەن، بۆ دڵنیا بوون لە جێبەجێکردنی رێنماییە تەندروستییەکانی ئەو شوێنەی کە بۆی دەچن.\nپشکنینەکان، بەپێی بڕیاری بەڕێوبەرایەتی پاراستنی تەندروستی هەولێر، لە بنکەی تەندروستی زانکۆ، رێگای کەرکوک، تەنیشت کۆلێژی زانست، ئەنجام دەدرێن.\nئەو گەشتیارانەی کە دێنە ھەرێمی کوردستان، پێویستە یان پشکنینی ڤایرۆسی کۆڕۆنا لە جۆری (PCR) بەر لە 48 کاتژمێر بەر لە ھاتنیان ئەنجام بدەن، یاخود لە کاتی گەیشتنیان بۆ فڕۆکەخانەی نێودەوڵەتی ئەربیل پشکنینەکەیان بۆ ئەنجام دەدرێت و تێچوویەکەی دەکەوێتە سەرشانی گەشتیار.\nپێویستە سەرجەم گەشتیارە ھاتووەکان بەڵێننامەیەک پڕبکەنەوە کە بۆ ماوەی 14 رۆژ خۆیان کەرەنتین بکەن، لە دوای گەیشتنیان بۆ ھەرێمی کوردستان.\nھەریەک لە شاندی فەرمی، خاوەنکار و ئەو گەشتیارانەی بۆ ماوەیەکی کورت دێنە کوردستان، ئەم خاڵەی سەرەوە (خۆ کەرەنتینکردن بۆ ماوەی 14 رۆژ) نایانگرێتەوە.\nڕاگەیاندنی فڕۆکەخانەی نێودەوڵەتی ئەربیل


besansor - حوسێنی خەلیقی مەلا بارزانی کرد بە فریشتەی نەجات!\nحوسێنی خەلیقی مەلا بارزانی کرد بە فریشتەی نەجات!\nزۆر کەسو لایەن بێڕێزیان بە کەسایەتیە کورد و سەرکردەکانی کردووەو لەوانەیە قسەی زۆر ناشیرینیان بۆ نوسیبن و زۆر شت کە نەبووە خستویاننتە پاڵیانەوە. مێژووی دووروودرێژی خەباتی کوردایەتی بە چەندین هەوراز و نشێوەدا تێپەڕیوەو زۆر لە سەرکردەکان تووشی هەڵەی سیاسی بوونەو تا راددەیەک کە زانستیانە دەستیان کردووە بە خیانەتکردن بە گەلەکەیان تەنیا بۆ پاراستن و مانەوەی خۆیان.\nمام جەلال لە ساڵی شیست و شەشی بۆ خۆی کرد بە مێژووی جاشێتی و خیانەت بە گەلەکەی، مەلا بارزانی بە وابەستە بوون بە شای ئێران و گرتن وکوشتنی کادر و ئەندامانی حیزبی دیموکارت مێژووی خیانەتی بە بەژن وباڵای بنەماڵەو پارتی دیموکراتەوە بڕی، د. قاسملو هەندێ شتی لەسەر نووسراوە و بەڵام ئێستاش لە نێو بولێڵدا ماوەتەوە و کەس نەیتوانیوە بە ئاشکراو ڕاشکاوانە باسی هەڵەکانی بکات، عەبدوڵا ئۆجەلانیش لە هەڵە و کەموکووڕی بێبەش نەبووە و زۆر کەسولایەن باسیان کردووە و لەسەریان نووسیوە. بەڵام ئەوەی جێگای سەرنجوتێڕامانە ئەوەیە کە جیرەبگیر و کەمپنشینەکانی بەردەرگای بنەماڵەی بارزانی لەگەڵ بیستنی هەموو جۆرە باس وخواسێکدا گڕناگرن و کیج ناکەوقێتە کەوڵیانەوە، جگە لەوەی کە باسی بارزانی بکریت! وەک ئەوەی کە ببنە دەمڕاستی ئەم بنەماڵەیە و پێش بە هەموو کەسێک دەگرن کە دەیانهەوێت پەردە لەسەر خیانەتەکانی بارزانی و بنەماڵەکەی هەڵدەنەوە! کاتێ باسی پێشەوا دەکرێت، یان بۆ بێڕێزی بە پێشەوا یادی خومەینی لە ساڵۆنی بەناو پێشەوادا دەکرێتەوە حسینی خەلیقی نقەی لیوە نایەت! ئەگەر کەس و لایەنەکان باسی د. قاسملو و شەرەفکەندی دەکریت ئاغای خەلیقی خۆی لێگێک دەکات و وەک نە بای هاتبێت ونەباران! یان کە باسی کەسایەتییە سیاسی، ڕۆشەنبیری، ئەدەبی و.......... دەکرێت ئاغای خەلیقی ئاگای لێنییە و پرخەی خەودێت! کەچی پەردەلادان لەسەر خیانەتی بارزانی و بنەماڵەکەی وەک بۆمبێک بە گوێی ناوبراودا دەتەقێتەوە و بێ سێ و دوولیکردن دەت دەکات بە موناجات و پیاهەڵدان بە بەژن وباڵای مەلا بارزانی. خەلیقی وا بە بەژن وباڵای بارزانایدا هەڵدەڵێ ئەگەر کەسێک مێژووی ژیان و خیانەتەکانی ئەم کەسایەتییە نەزانێت وا بیر دەکاتەوە کە ناوبراو لە ئاسمانەوە هاتبێتە خوارێ! بە ڕاددەیەک بارزانی گەورە دەکاتەوە لە بەرانبەر پێشەوا و میللەتی کورد کە بە فریشتەی نەجات ناوی دەبات و ئەم هەڵە مێژوویییەش دەخاتە ئەستۆی پێشەوای وەجاغ کوێر! چون دەزانێ کەس نییە لەسەر ئەم کردەوە ناشیرینە وەجواب بێت و بڵێ فڵانی، ئەم قسە ناشیرینە بۆ دەخەیتە ئەستۆی پێشەوا؟!\n(بارزانیش لای پێشەوا، وەك فریشتەی نەجات لە قەڵەم دەدرا) ئەمە وتەی حسێنی خەلیقی و بەسەر پێشەوا قازیدا سەپاندووە کە گۆیا پێشەوا وەک فریشتەی نەجات دەڕوانێتە بارزانی! باشە ئاغای خەلیقی چۆن ئیجازەت بە خۆت دا ئەم قسەیە بکەیت و بیکەی؟ ئەگەر لە شوێنێکی تر و لە بارودۆخێکی تردا بوایە ئەو قسەیەت دەکرد؟ ئەی ئەگەر قازی وەک فریشتەی نەجات دەیڕوانییە بارزانی بۆچی جەنابت لە کاتی شەڕی داسەپاوی پارتی بەسەر حیزبی دیموکراتدا لە رادیۆکەته‌وە هاوارت دەکردو دەتگوت ئەم کۆڵوانە سوورانە لە سەرەتاوە خیانەتکار و کوردفرۆس بوونە! باشە ئەم مەلا بارزانییەش هەر باوکی ئەم کۆڵوانە سوورو خیانەتکارانە نییە؟ بۆ ئەو کات نەتدەگوت با سەڕ نەکەین چونکە پێشەوا فەرمویەتی مەلابارزانی فریشتەی نەجاتە؟!\nئەگەر فریشتە بوو بۆچی پێت دەگوتن کۆڵوانە سووری خۆفرۆش؟! ئەگەر خۆفرۆش بوون چۆن بوون بە فریشتەی نەجات؟!\nئەمەش قسەکانی حوسێنی خەلیقییە کە لە سایتی پێشمەرگەکان دا بڵاو کراوەتەوە


زۆر نەمابوو شاكیرا دەنگە خۆشەكەی لە دەست بدات\n:: AM:10:17:09/11/2019 \nپێگەی "فەرفیش"ی میسری، هەواڵێكی لە ئاژانسی فرانس پرێس وەرگرتووە كە ئەستێرەی گۆرانیی جیهانی "شاكیرا" قسەی بۆ ئەو ئاژانسە كردووە، گوتوویەتی ئەو هەواڵەی لە دنیادا تووشی شۆكی كردووە، دوو ساڵ بەر لە ئێستە بووە كە بەهۆی نەخۆشییەوە زۆری نەمابوو دەنگە خۆشەكەی لە دەست بدات.\nشاكیرا كە ئێستە تەمەنی 42 ساڵی تێپەڕ كردووە، بۆ ئاژانسەكە رای گەیاندووە كە ساڵی 2017 تووشی نەخۆشیی گەروو بووە و زۆری هەوڵ داوە چارەسەری نەخۆشییەكەی بكات، گەیشتە ئاستێك زۆری نەمابوو بەیەكجاری دەنگی لە دەست بدات كە ملیۆنان هەواداری بەردەوام چاوەڕێی بەرهەمی نوێی لێ دەكەن.\nبەو هەواڵ و نەخۆشییە تووشی شۆك بووم كە تووشی خوێنبەربوونێكی زۆری گەروو بووم\nشاكیرا گوتوویەتی، بەو هەواڵ و نەخۆشییە تووشی شۆك بووم كە تووشی خوێنبەربوونێكی زۆری گەروو بووم، مرۆڤ لە ژیاندا زۆرجار تووشی كێشە دەبێت، بۆ نموونە جار هەبووە كەسێكی خۆشەویست لە هاوڕێ و كەسە نزیكەكانت لە دەست دەدەیت، یان گەنجیی خۆت و جوانییەكەت لە دەست دەدەیت، بەڵام هیچ كاتێك بیرم لەوە نەكردبووەوە دەنگم لە دەست بدەم، بۆیە تووشی شۆك بووم.\nشاكیرا كە هەڵگری سێ خەڵاتی "گرامی"یە، دواتر گوتی زۆر دڵخۆش بووم بەبێ نەشتەكاری و تەنیا بە رێنوێنیی پزیشكەكانم، دوای حەوت مانگ لەو نەخۆشی و كێشەیە رزگار بووم.\nشاكیرا كە گۆرانیبێژێكی كۆڵۆمبییە و لە ساڵی 1977 لە شاری بارانكیای كۆڵۆمبیا لە دایك بووە كە بەڕەگەز لبنانییە، بە یەكێك لە ئەستێرە زۆر گەورەكانی دنیا لە بواری موزیك پۆپ و رۆك دەناسرێتەوە كە خاوەنی سەدان گۆرانییە. لە تەمەنی 13 ساڵییەوە گۆرانی دەڵێت و لە 14 ساڵی یەكەمین ئەلبوومی بڵاو كردووەتەوە. جیا لە گۆرانیگوتن، لە بواری نواندنیشدا كاری كردووە. جیا لە وەرگرتنی سێ خەڵاتی "گرامی"، هاوكات سێ خەڵاتی "ama" وەرگرتووە كە تایبەتە بە موزیكی ئەمەریكایی. تا ئێستە 16 ئەلبوومی گۆرانیی بڵاو كردووەتەوە.\nیه‌كه‌م ئیڤێنتی وێنه‌ی ساڵ له سلێمانی به‌ڕێوه‌چوو\nره‌زا سه‌قایی خاوه‌نى ناودارترین گۆرانیی 100 ساڵی ڕابردووى یونسكۆ\nسۆنیا بەیتووشی تاكه كچی كورده به‌ربژێره بۆ شاجوانی جیهان له 2020\nئاوێزان نووری: شیعر و نووسین تیماركردنی برینه‌كانی كۆمه‌ڵگه‌ن.\nبه‌ناوبانگترین ژنه ئه‌كته‌رى میسر كۆچى دوایى كرد\nئەو نمایشكارە بەناوبانگە بێ هەردوو قۆڵی بەشداری پێشبڕكێی شاجوانی دەكات\nنوێترین زانیاری لەسەر تەندروستیی محەمەد عەباس


ڤه‌كولین: ڤیتامین “دی” به‌رگریێ ژ دلێ زارۆكان دكت. – مالپه‌رێ خابير\nسەرەتا / به‌شێن مالپه‌ری / ڤه‌كولین / ڤه‌كولین: ڤیتامین “دی” به‌رگریێ ژ دلێ زارۆكان دكت.\nڤه‌كولین: ڤیتامین “دی” به‌رگریێ ژ دلێ زارۆكان دكت.\nأ.ن 2018-06-10\tڤه‌كولین لابردنی بۆچوون 69 بینین\nڤه‌كولینه‌كا نوژداری یا فینله‌ندی دیاركر كو ئه‌و زارۆكێن ئاستێن بلند یێن ڤیتامین دی هه‌ین، ئاستێن كولیسترولا خراب دناڤ خوینێ دا كێم دبت، و هوسا پشكداریێ د پاراستنا دلێ زارۆكان دا دكت ل دژى نه‌خوه‌شیێن دلی.\nڤه‌كوله‌ر ژ په‌یمانگه‌ها زینده‌یی ل زانینگه‌ها رۆژهه‌لاتێ فینله‌ندا ب ئه‌نجامدانا ڤه‌كولینێ رابین، و د ڤه‌كولینێ دا دویڤچوونا 512 زارۆمێن ژیێ وان دناڤبه‌را شه‌ش بۆ هه‌شت سالی دا د ده‌مێ دناڤبه‌را سالێن 2007 و 2009 دا كرن.\nد ئه‌نجامان دا ڤه‌كوله‌ران ئاشكراكر كو ئه‌و زارۆكێن ئاستێن ڤیتامین دی ل ده‌ڤ وان بلند، ئاستێن كولیسترولا خراب “ئێل دی ئێل” دناڤ خوینا وان دا كێم، و ده‌مێ ئه‌ڤ جوره‌كولیستروله كێم دبت دل ژ تووشبینا ب نه‌خوه‌شیێن دلی دهێته پاراستن.\nئاماژه ب وێ چه‌ندێ ژی هاته كرن كو دویڤچوونا سیسته‌مه‌كێ ساخله‌م یێ خارنێ و چالاكیێن له‌شی و ئه‌نجامدانا یارییان د سه‌قایێ ڤه‌كری دا دبته ئه‌گه‌ر به‌رهه‌مئینانا ڤیتامین دی د پیستی دا زێده ببت.\nدواتر شێركو جه‌وده‌ت : جهێ دلگرانیێ یه حكومه‌تێ پرۆژێ چاكسازیێ ره‌تكریه .


عەوڵا سور داستانێکی کەموێنە » KadirShorsh\n« سه‌رۆکی سه‌پێندراو و بانگاشە پێچەوانەکان له په‌رله‌مانی ئه‌وروپادا | ئەردۆگان و نکۆڵیکردن لە چارەسەری کێشەی کورد »\nعەوڵا سور داستانێکی کەموێنە\nعەوڵا سوری فەرماندە شریخە و گرمەی هەورەتریشقە بوو، توڕەیی لەبنەهاتووی کێوەڕەش بوو ئاراستەی دوژمنی داگیرکەر دەکرا. هەڵۆی چاونەترسی رەوەز و شاخەکان بوو ژیر و ئازایانە شوێنی دوژمنی هەڵدەگرت. عەوڵا سور داربەڕووێکی چڕوپری رەگداکوتاوی بناری شاخ بوو و سەری بە خاکی بەرپێی بەرزبوو. ئەو لە زستانا وەکو بەفر سپی و لە بەهەرا وەکو گیا سەوز بوو، لەگەڵ پایز زەرد هەڵدەگەرا و لەگەل بارانی زستاندا دەڕژایە سەر دەشت و بنارەکانی پشدەر و بیتوێن.\nلە سەردەمی خەباتی چەکداریی رزاگریخوازی لە باشوری کوردستاندا ناوە ناوە پێشمەرگە و سەرکردەی ئازاو چاونەترس سەریان هەڵداوە و سەرنجی ناوچە و وڵاتیان بەلای ئازایەتی و قارەمانیی خۆیاندا راکێشاوە. سەختە بتوناندرێ هەروائاسان بەراورد لە نێوان ئەو پێشمەرگە و پارتیزانە پاڵەوانانەدا بکرێت کە سەریان هەڵداوە و رووپەخشی خەباتی چەکداریان بە چاڵاکی بوێرانەی کەموێنە نەخشکردووە. عەوڵا سور یەکێ لەو فەرماندە هەرە ئازایەنە بوو کە تەمەنی خەباتی شۆڕشگێرانەی زۆر کورت بوو، بەڵام ئەستێرەیەکی گەشاوەی کۆڵنەدان و خەباتە و داستانێکی کەموێنەیە لە میژووی کوردایەتیدا.\nعەوڵا سور کوڕە جوتیارێکی ستەمدیدەی ناوچەی پشدەر و بیتوێن و بناری کێوەڕەش بوو. بەمەینەتی و ئازاری جوتیارەکانی ناوچەکە گۆش و پەروەردەبوو، لەگەڵ ستەم و نارەوایی ئاغاکان و دەرەبەگاکانی ناوچەکە گەورەبوو و لەوێوە فێری بەرخۆدان و خەبات دژی نارەوایی و زۆرداری بوو. عەوڵا سور خەم و ئازاری کرێکار و جوتیارانی ناوچەکەی لەکۆڵکردبوو، کە دەستی دایە چەک ئەو ئازارەی تێکەڵی ئازاری نەتەوە ژێردەسەتەکەی کرد و لە هەناو و بۆتەی کوردایەتیدا گۆشی کرد. خەباتی رزگاریی ئەو رزگارکردنی چینی کرێکار و جوتیاران لەدەستی دەرەبەگ و ستەمکارانی فیودال، هەروەها رزگارکردنی نەتەوەی ژێردەستی کورد لە چنگی وڵاتی داگیرکەری ئێراق بوو.\nعەوڵا سوری فەرماندە شریخە و گرمەی هەورەتریشقە بوو، توڕەیی لەبنەهاتووی کێوەڕەش بوو ئاراستەی دوژمنی داگیرکەر دەکرا. هەڵۆی چاونەترسی رەوەز و شاخەکان بوو ژیر و ئازایانە شوێنی دوژمنی هەڵدەگرت. عەوڵا سور داربەڕووێکی چڕوپری رەگداکوتاوی بناری شاخ بوو و سەری بە خاکی بەرپێی بەرزبوو. ئەو لە زستانا وەکو بەفر سپی و لە بەهەرا وەکو گیا سەوز بوو، لەگەڵ پایز زەرد هەڵدەگەرا و لەگەل بارانی زستان دەڕژایە سەر زەویەکانی دەشت و بنارەکانی پشدەر و بیتوێن. عەولا سور جوتیارێکی گیانبەختکردووی ئازا، سادە و پاک بوو. ئەو نمونەی پێشمەرگەیەکەی رەوشتبەرز و خاوەن پرەنسیپی بەرزی خەبات بوو. ئەو کەم ژیا و کەڵ ژیا، ئاخر ئەو لوتکەی ئازایەتی بوو.\nعەوڵا سور لە چالاکی و ئازایەتیدا کەم وێنە بوو، هەر کە ئیوارە دادەهات و تاریکی باڵی دەکێشایە سەر ناوچەکە، سەرباز و جاشی ناوچەکە ترسی هەڵمەتەکانی عەوڵا سور تەنگی پێهەڵدەچنین. دەڵێن ئەوسا لە ناوچەکەدا منداڵی ناو لانکیان بەناوی عەوڵا سور دەنواند!\nخوالیخۆشبوو موحسین بایز کە ئەوسا جێگری فەرماندەی هەرێم بوو، دەیگێرایەوە، “کە بۆ چاڵاکی دەچووین، عەوڵا سور ئارپیچیەکەی دەخستەسەرشان و پێش هەموومان دەکەوت، کە پێشمەرگەکان ئەویان بەو شێوەیە دەبینی ئیتر ئەوانیش ورەیان بەرزدەبۆوە و دەبوون بە ئاگر”.\nلەبەهاری ١٩٨١ دا شەری براکوژی لەنێوان یەکیتی و سۆسیالیست هەلگیرسا. عەوڵا سور دژی شەر بوو. عەوڵا سور کوڕە جوتیار و فەرماندەی هەرێمی ١٤ ی کێوەڕەش ئامادەی شەری براکوژی لەگەڵ هێزەکانی یەکێتی نەبوو بۆیە لە کۆتایی هاوینی ١٩٨١دا گەڕایەوە ناوچەی دۆڵەرەقە و لایوابوو هیزەکانی یەکیتی تێی دەگەن، لەگەڵ ئەوەی هاوڕییانی زۆریان داوالێکرد نەگەریتەوە بۆ دۆڵەرەقە و ئەوێ جێگەی مەترسییە. بەڵام ئەو سوڕ بوو لەسەر گەڕانەوە و بەجۆرێ لەجۆرەکان دانیشتن..\nعەوڵا سوور پارتیزانی ناوچەی بیتوێن و کێوەڕەش، لە ٢٨ ی ئۆکتۆبەری ١٩٨١ دا لە دٶلەڕەقە هێزەکانی یەکێتی دەوریاندا و تادوا فیشەک شەڕیکرد، حەوت کەس لە هاوڕێ پێشمەرگەکانی کوژران، لە کۆتاییدا لەسەر بەڵینی شەرەف خۆی دایە دەست هێزەکانی یەکێتی کە نەوشێروان مستەفا سەرپەرشتی دەکردن. بەڵام نەوشێروان مستەفا بەدەستی خۆی گوللەبارانیکرد. کاتێ ئەو پاڵەوانە گوللەبارانکرا، سەرباز و جاشەکانی دوژمن ئاهەنگیان لە خۆشیان گێرا. نەوشێروان مستەفا ئەوسا دەیویست حسک لە ناوچەکەدا پاککاتەوە بۆیە بەهێزێکی زۆرەوە دەوری عەولا سوری گرت و پاشان ئەو قارەمانەی بە دیلی لەناوبرد. دیارە ئەو بەو کارەی لەوێ ئامانجی خۆی پێکا و سۆسیالست لەدوای نەمانی عەوڵا سور لەو ناوچەیەدا کوێربووەوە.\nکاک غازی یەعقوب سەبارەت بە عەوڵا سور دەڵێ: سلاو بۆ گيانى نه مران، بەراستى عەوڵا سور قارەمان بوو، بەر لەو كاته من بەرپرسى سياسى سنوورى هەرێمەكه بووم، ماوەيەكى باش لەگەڵ شەهيد عەولا سور بووم، خۆشەويستيەكى بێ سنوورى بۆ جوتيار و هـەژارانى دەڤەرەكه هەبوو، زۆر دژى ستەمكار بوو وەك كوره جوتياريك تەحەداى سواراغاى دەكرد. قسەیەكى جوانی هەبوو هەموو جارێ دووبارەى دەكردەوە، دەيگوت “بەگەنجى بارەدارێكم له چيا كۆكردەوه بۆمالى باوكی سواراغام برد له بەرامبەر قەنده شەكرێكدا، كەچی نەشياندامێ”. سواراغا زۆر داخلەدڵ بوو بۆ له ناوبردنى عەوڵا سور بەڵام جورئەتى نەدەكرد. جا شەهيدكردنى وێراى خالەكانى دیکە، جێبەكردنى خواستى سوارائاغا بوو، زۆر جار چەپی درۆزن بيئاگا له خزمەتى داگيركاردایە.\nسوارائاغا کە ئەو کاتە سەر بە یەکێتی بوو، خاوەنی هێزیكی زۆر گەورە بوو لە ناوچەی دۆڵە رەقە. عەوڵا سور لە ناوچەکەدا تاکە رکابەری بوو کە هێزی دیاری هەبێت. جگەلەوەی ناوبانگی ئازایەتی و چاڵاکیەکانی عەوڵا سور وایانکردبوو کە عەوڵا سور زۆر بەرزبکەنەوە. وەکو کاک غازی ئاماژەی پێدەکات نەمانی عەوڵا سور ئاواتێکی دیاری سواراغا بووە، کە سکرتێری ئەوسای کۆمەڵەی مارکسی و لینینی رەنجدەرانی کوردستان بۆی جێبەجێکرد.\nلە کۆتاییدا پێویستە بگوترێت، کە تاوانەکانی شەری براکوژی نابێ لەبیربکرێن و پێویستە لەسەر ئەو لایەنانەی لە براکوژی بەشداریان کردووە داوای لێبوردن لە گەل بکەن، هەروەها ئەو تاوانبارانەی کە راستەوخۆ تاوانی جەنگیان ئەنجام داوە دادگاییبکرێن و سزای رەوایان بۆ ببڕدرێتەوە. ئەوە دەربڕینی رقوکینە نییە و تۆڵەکردنەوە نییە، بەڵکو پرۆسەیەکی پێویستی گەیشتنە بە دادوەری لە چوارچیوەی کانوندا. ئەو پرۆسە دادوەرییە پرۆسەیەکی ڕەوای دانپێندراوە لە ئاستی جیهانیدا.\nیەک سەرنج بۆ “عەوڵا سور داستانێکی کەموێنە”\nsaid on 2018-01-12 لە 9:57 سپام\nبەداخەوە بۆ ئەو جۆرە کارەساتانە. ئینجا وەرە باوەڕت بە سەرکردە و بەو حیزبانە هەبێت کە ئەمڕۆ لافی دەوڵەتی قانون و دامەزراوەکان لێ دەدەن.


Standard CV Format - Directorate of Career Services\nThe sections of the traditional CV will normally be:\nHowever, a similar style may be useful if you are applying to your first ever piece of work experience and have had few positions of responsibility, as it allows you to emphasise transferable skills you have gained from studying at Koya University.\nسیڤی کۆن یان سیڤی گەڕانەوە بۆ روداوەکان باوترین ژۆری سیڤیە کە بەکار دەهينریت\nئەم ژۆرە سیڤیە زۆر ژار ئاستی ڕۆشنبیری و ئەزمونی کارکردن و چالاکیەکان ریزبەند دەکات لەگەڵ تازەترین دەسکەوتاکانت لە ژیاندا.\nبەشەکانی سیڤی کۆن بە شێوەیەکی ئاسایی بەم شێوەیە دەبێت:\nزانیاری کەسی-وەک زانیاریە ڕاشکاوە پەیوەندیەکان\nئاستی ڕۆشنبیری و ئەزموونی کار کردن\nداواکاریەکان-هەرچەندە ئەتوانی بنوسی "هەبوونی داواکاری"\n*بەشە گرینگەکان دەبن بە جەوهەری سیڤیەکەت.\nئەم جۆرە کار اسانی دەکات بۆ خاوەن کارەکان بۆ دیاری کردنی زانیاری پەیوەندیدار بە خێرایی و دەستەبەر کردنی وێنەی تەواوی کاندید بە ڕونی و ڕێگایەکی پتەو.\nکارامەییەکان کە بناغەی سیڤیەکی لێهاتووە\nلە بناغەی ئەو کارامەییانەی کە سیڤییەکەی پێک هێناوە، زانییاڤییەکان رێکخراون بۆ تیشک خستنە سەر کارامەییە پەیوەندیدارەکان ، لەگەڵ ئەو زانیاڤییە ڕاشکاوانەی کە پێشکەشکراون لە ژێر کارامەییە جۆربەجۆرەکانی پۆلێنەکان. پوختەیەکی پێش یان دوایی بەشی کارامەیی پەیوەندیدارەکان دەکەوێت بۆ دەستەبەرکردنی ناوەڕۆک.\nئەم جۆرە CV بەکاردێت بۆ تیشک خستنە سەر گواستنەوەی کارامەییەکانت، بۆیە بە سوودە ئەگەر داوای رۆڵێک بکەیت بە بێ ئەزموونی راستەوخۆ. ئێمەش بە شێوەیەکی گشتی تەنها بەکارهێنانی ئەم جۆرە شێوازە پەسەند دەکەین ئەگەر ئەزموونێکی زۆرت هەبێت، کە رێژەیەکی بەرچاو بەڵگە داوا کراوە بۆ ئەوەی وا لەو کارامەییانە بکەین واتادار دەرکەون. هەروەک ئەمە بە شێوەیەکی ئاسایی بەکاردێت لە لایەن:\nئەو کەسانەی ئاراستەی کاریان دەگۆڕن.\nئەو کەسانەی کە لە ئاکادیمییەوە بۆ پێشەسازی یان سکرتێریایەتی تر دەگۆڕن.\nهەرچەندە شێوازێکی هاوشێوە لەوانەیە سوودبەخش بێت ئەگەر یەکەم جارتە داوای بەشێکی ئەزموونی کار کردن دەکەیت و پۆستی کەم لە بەرپرسیارییەتی وەرگرتووە، هەر وەک ئەمە رێگەت پێ دەدات بۆ دووپات کردنەوەی ئەو کاراما گوازراوانەی کە بەدەست هێناون لە ماوەی خوێندن لە زانکۆی کۆیە.


عیسالی حەیدەرلوو - ویکیپیدیا، ئینسایکڵۆپیدیای ئازاد\nIsaluy-e Heydarlu - عیسی‌لوی حیدرلو - İsalı-i Heydərli\nپۆتانەکان: 37°40′53.5″N 45°05′28.5″E / 37.681528°N 45.091250°E / 37.681528; 45.091250پۆتانەکان: 37°40′53.5″N 45°05′28.5″E / 37.681528°N 45.091250°E / 37.681528; 45.091250\nعیسالی حەیدەرلوو گوندێکە، کەوتووەتە گوندەواری باشقەڵا، ناوچەی ناوەندی شارستانی ورمێ، شارستانی ورمێ، پارێزگای ورمێ، ڕۆژھەڵاتی کوردستان، ئێران.\nعیسالی حەیدەرلوو ھاوسنوورە لەگەڵ ئەم گوندانە:\nلە باشوورەوە لەگەڵ گوندی کاکالەر.\nلە ڕۆژھەڵاتەوە لەگەڵ گوندی عیسالی زەمی.\nبە پێی سەرژمێریی گشتیی جەماوەر و خانووی ئێران لە ساڵی ٢٠٠٦دا، ژمارەی دانیشتووانی ئەم گوندە (٩٢) کەس و (٢٦) خێزان بووە.\nوەرگیراو لە «https://ckb.wikipedia.org/w/index.php?title=عیسالی_حەیدەرلوو&oldid=901106»


مێژوی ئەمڕۆ 10/2 - بنکەی روناکبیریی گەلاوێژ :: Gelawej\nمێژوی ئەمڕۆ 10/2\n- لە رۆژى 10/2/1755 مونتسکیو (شارل لوى دى سیکۆندا - Charles Louis de Secondat)، )، فه‌یله‌سوف و رۆماننوس و شاعیر و نوسەری فه‌ره‌نسی لە تەمەنى (66) ساڵى لە شارى پاریس کۆچى دوایى کردووە، لە رۆژى 18/1/1689 لە شارى پۆردۆ لە دایکبووە.\n- لە رۆژى 10/2/1837 ئه‌لکسه‌نده‌ر پوشکین (Alexander Pushkin)، شاعیر و رۆماننوس و شانۆنوس و وه‌رگێڕ و نوسه‌ری روسی لە تەمەنى (38) ساڵى له شارى سانت بتروسبۆرگ کۆچى دوایى کردووە، لە رۆژى 6/6/1799 لە شارى مۆسکۆ لە دایکبووە.\n- لە رۆژى 10/2/1898 برتولت بریشت (Bertolt Brecht)، شاعیر و ره‌خنه‌كرى ئه‌ده‌بى و شانۆنوس و سیناریۆنوس و نوسەر و دەرهێنەری ئه‌ڵمانی لە شارى ئۆگسبۆرگ لە دایکبووە، لە رۆژى 14/8/1956 لە تەمەنى (58) ساڵى بەنەخۆشى جەڵتەى دڵ لە شارى بەرلین کۆچى دوایى کردووە.\n- لە رۆژى 10/2/1923 نه‌عیمه وه‌سفی، ژنه ئه‌کته‌ری میسری لە شارى دیرۆت لە دایکبووە، لە رۆژى 7/8/1983 لە تەمەنى (60) ساڵى کۆچى دوایى کردووە، لە ساڵى 1951 تاکو ساڵى 1983 بەشدارى لەکارى هونەریدا کردووە.\n- لە رۆژى 10/2/1949 عەبدولجەبار کازم، ئەکتەرى عێراقى لە شارى کوت لە دایکبووە، لە رۆژى 21/4/1996 لە تەمەنى (47) ساڵى کۆچى دوایى کردووە.\n- لە رۆژى 10/2/1954 ئەلسى فرنینى، ژنە ئەکتەرى لوبنانى لە دایکبووە، لە ساڵى 1973 بەشدارى لەکارى هونەریدا کردووە.\n- لە رۆژى 10/2/1960 سەعید تەقیەدین، چیرۆکنوس و شانۆنوس و نوسەرى لوبنانى لە تەمەنى (56) ساڵى بە جەڵتەى دڵ لە دورگەى سان ئەندریس کۆچى دوایى کردووە، لە رۆژى 15/5/1904 لە شارى بعلقین لە دایکبووە،\n- لە رۆژى 10/2/1967 لورا دیرن (Laura Dern)، ژنه ئه‌کته‌ری ئه‌مریکی لە شارى لوس ئەنجلوس لە دایکبووە، لە ساڵى 1973 بەشدارى لەکارى هونەریدا کردووە.\n- لە رۆژى 10/2/1976 کیلی هاویس (Keeley Hawes)، ژنه ئه‌کته‌ری ئینگلیزی لە شارى لەندەن لە دایکبووە، لە ساڵى 1996 بەشدارى لەکارى هونەریدا کردووە.\n- لە رۆژى 10/2/1985 محەمەد ساڵح شمسە، شاعیرى عێراقى لە تەمەنى (80) ساڵى لە شارى نەجەف کۆچى دوایى کردووە، لە ساڵى 1905 لە شارى نەجەف لە دایکبووە.\n- لە رۆژى 10/2/1991 ئیمار وبرتس (Emma Roberts)، ژنه ئه‌کته‌ری ئه‌مریکی لە شارى نیویۆرک لە دایکبووە، لە ساڵى 2001 بەشدارى لەکارى هونەریدا کردووە.\n- لە رۆژى 10/2/1992 حیکمه‌ت وه‌هبی، ئه‌کته‌ر و گۆرانیبێژی لوبنانی لە تەمەنى (40) ساڵى بە نەخۆشى شێرپەنجە کۆچى دوایى کردووە، لە رۆژى 20/1/1952 لە گوندى بتمە لە شارى جەبەل لوبنان لە دایکبووە.\n- لە رۆژى 10/2/1992 ئه‌لیکس هیلی (Alex Haley)، رۆماننوس و سیناریۆنوس و نوسه‌ری ئه‌مریکی لە تەمەنى (71) ساڵى بە جەڵتەى دڵ لە شارى سیاتل کۆچى دوایى کردووە، لە رۆژى 11/8/1921 لە شارى ئساکا لە ویلایەتى نیویۆرک لە دایکبووە.\n- لە رۆژى 10/2/2005 ئەرسەر میلەر (Arthur Miller)، رۆماننوس و شانۆنوس و سیناریۆنوس و نوسەرى ئەمەریکى لە تەمەنى (89) ساڵى بەنەخۆشى شێرپەنجە لەشارى روکسیرى کۆچى دوایى کردووە، لە رۆژى 17/10/1915 لە شارى نیۆیۆرک لە دایکبووە.\nئەم بابەتە 52 جار خوێندراوەتەوە


لەنامەی پەڕلەمانی ئەوروپادا یوسف محەمەد ـ یان وەک سەرۆکی هەریم و پەڕلەمان بانگێشت کردووە . – WTARIKURD\nوێنەکە نامەی بانگێشتکردنی سەرۆکی پەڕلەمانە بەسیفەتی سەرۆکی هەرێم\nبەپێی ئەو زانیاریانەی كە ئەندامێكی ژووری پەیوەندییە دیپلۆماسییەكانی بزوتنەوەی گۆڕان تایبەت بە میللەتی راگەیاند ، یوسف محەمەد صادق, سەرۆكی پەرلەمانی كوردستان بە یاوەری وەفدێكی بزوتنەوەی گۆڕان گەشتێكی بۆ ئەوروپا بۆ رێكخراوە .\nلەو گەشتەدا هەریەك لە موستەفای سەید قادر , وەزیری لەكارخراوی پێشمەرگە و رێباز حەملان وەزیری لەكارخراوی دارایی و ئابوری هەرێمی كوردستان هاوڕێیەتی دەكەن و هەروەها وەفدەكە ژمارەیەك ئەندامی پەرلەمان و راوێژكاری بزوتنەوەی گۆڕان ئەندامن تیایدا .\nبەپێی ئەو بانگهێشتنامەیەش كە وێنەیەكی بۆ میللەت نێردراوە , یوسف محەمەد صادق وەكو سەرۆكی هەرێمی كوردستان , بەپێی دەستور , وەكو سەرۆكی پەرلەمان بانگێشتی پەرلەمانی یەكێتیی ئەوروپا و زنجیرەیەك كۆبونەوە كراوە لەگەڵ چەند ناوەندێكی توێژینەوە لە ئەوروپا .\nشایانی باسە , لەسەر داوای ئەو بەرپرسەی پەیوەندییەكانی دەرەوەی بزوتنەوەی گۆڕان\nناوی ئەو كەس و لایەنانە بڵاونەكراوەتەوە كە یوسف محەمەد صادقیان بانگێشتی ئەوروپا كردووە .\nپێشتر میدیاكانی پارتی دیموكراتی كوردستان ئەوەیان بڵاوكردبۆوە كە یەكێتیی ئەوروپا , ئامادە نەبووە كە وەكو سەرۆكی پەرلەمان پێشوازی لە یوسف محەمەد صادق بكات .\nس ـ م\nئاریتما موحه‌ممه‌دی : با سامانی سرووشتیی به نه‌ته‌وه‌یی بكرێت و له چنگی حیزبدا نه‌مێنێت .


بەهرۆز جەعفەر: لە پێناو چی و کێ پێشمەرگە بە کوشت ئەدەن؟!. – WTARIKURD\nبۆ ئەوەی سەرنجی هاوپەیمانان ڕابکێشن پێشمەرگە بە کوشت ئەدەنەوە.\nنیوە شەوی ئەم 16ی تەموزی 2018 یە (8) پێشمەرگە لە چیای قەرەچووغ لە هیچ و پووچی خۆڕایی بە کوشت دراون یاخود بەشەهید کردن دراون، لەلایەن ئەصحابولمەصڵەحەکانی کوردستانەوە. کورد 3500 کەسی لە شەڕی داعش دا بە هەڵە لە پێناو سیاسەتێکی هەڵە بە شەهید کردن دا، وە زیاتر لە 10000 دە هەزار کەسیش برینداربوون، ئەمانە هەموو نەفەقەی داراییان هەیە تا دەیان ساڵی تر لەسەر کوردستان ئەکەون، وە برين و زیانێکی مەعنەوی و دەروونی یە لەسەر کۆمەڵگەی کوردی، بەڵام بینی تان ئەنجامەکەی هیچ دەرچوو، بە ڕێککەوتنێک یەکێتی کەرکوکی فرۆشتو، پارتیش دوای ڕیفراندۆمێکی بێ مانا میللەتی کوردی لوت شکاوانە بردەوە بەردەم کۆمەڵگەی نێودەوڵەتی و حکومەتی مەرکەزی بەغدا، ئەوەش دەرئەنجامی بوغرایی و بێ دەربەستی و فشە کەرێتی بەعزێک لەم بەناو قادە تازانە.\nپارتی و یەکێتی هەرکاتێک باریان کەوتۆتە لێژی موصيبەت و بەزمێکیان دۆزیوەتەوە وەک قەزیەیەک دەستیان پێوە گرتوەو خۆیان پێ ژیاندووەو خەڵکیان لەسەر بەکوشت داوە. لەسەر خوێنی خەڵک ملیارەها دۆلاریان کۆکردۆتەوەو ژیاون.\nئەمجارەش، ئەیانەوێ شەڕی داعش زیندوو بکەنەوە بۆ ئەوەی جارێکی تر سەرنجی ئەمریکاو بەناو هاوپەیمانان ڕابکێشن، بەڵام من پێیان ئەڵێم: هاوپەیمانان زۆر باش لەم کلاواتانەیان تێگەیشتوون و خۆیان عەزیەت نەدەن». پارتی ئەیەوێ بەناوی کوردایەتیەوە کەسابەت لەسەر حیسابی خوێنی ڕۆڵەکانی نیشتیمان بکات.\nڕۆحی ئەو (8) پێشمەرگەیەش شاد بێت کە بە کوشت دراون لە چیای قەرەچووغ، ئبتر بزانن هەڕەشە لەسەر پاڵیوگەی نەوتی کام فیرعەونی حیزب هەبووە لەو دەڤەرە تا (8 ) ڕۆڵەی کورد یان بە کوشت داوە.!. دەنا هاوپەیمانان خۆیان چەک و تفاقیان هەیە پێویست بەوە ناکا کوڕی میللەت چەند ئاغایەک بە کوشت بدرێت.\nهەقە کەسوکاری هەموو شەهیدان نەک لایەنگر و جمهوری حیزبی کوردی نەبن، بەڵکو ڕاپەڕن و داوای خوێنی ڕۆڵەکانیان بکەن کە ئەم فیرعەونانە بە کوشتیان ئەدەن.\nكارۆخ عوسمان: فڕۆكەخانەی ھەولێر دەرگایەك بۆ تاڵانكردنی سەروەتی خەڵك.


دانانی پێوەرێکی نوێ بۆ مۆبایلە زیرەکەکان لەجیهانی گۆڕاودا\n2022-01-26 [05:23 AM]\nدکتۆر تی ئێم ڕۆ، بەڕێوبەری جێبەجێکاری یەکەی کارەکانی "ئێم ئێکس بزنس" MX Business\nکاتێک سەیری دەورووبەری دەکەم، سەرسام دەبم بەو داهێنانە گەورانەی کە ئەمڕۆ لە دنیای ئێمەدا هەیە، و لەگەڵ ئەوەدا من زۆر بە پەرۆشم بۆ بینینی ئەو پێشکەوتنە زۆرەی کە مۆبایلە زیرەکەکان بەدەستیان هێنراوە، لەوانە ئەو ڕاستییەی کە ئەم ئامێرە بواری ڕەخساند بۆ پیشەسازییە دیجیتاڵیە نوێیەکانی کار و پەروەردە و خۆشگوزەرانی و لەشجوانی ئۆنڵاین، و توانای بەخشی بۆ پەرەپێدان و گەڕان و پەیوەندیکردن لەگەڵ هەر کەسێک لە هەموو شوێنێکی جیهان بە تەنها یەک کرتە بە یەک دوگمە.\nمۆبایلە زیرەکەکان بەڕاستی بۆتە دەروازەیەک بۆ پێشکەوتنی بێکۆتایی، وە لە سامسۆنگ ئێمە ئەم ڕاستییە بەجدی وەردەگرین بۆ بەردەوامبوون لە بەرەوپێشچوون.\nبەڕای ئێمە ئەوەندە بەس نییە کە لەگەڵ پەرەسەندنی داهێنانەکانی مۆبایلەکانی جیهان بەردەوام بین، بەڵکو هەست دەکەین دەبێت هەنگاوێک بەرەو پێشەوە بنێین، بۆ ئەوەی تەکنۆلۆژیاکەمان یارمەتیدەر بێت بۆ گۆڕینی شێوازی تاقیکردنەوەی هەموو شتەکانی دەوروبەرمان لە پێناو ئاسانکردنی ژیانمان. بۆیە ئێمە بەردەوام هانی خۆمان دەدەین بۆ شکاندنی ئەو یاسای گشتیانەی کە مۆبایلە زیرەکەکان دەتوانن پێشکەشی بکەن.\nشکاندنی یاساکان بۆ دەستپێکردنی بەشێکی نوێ لە ڕێچکەی مۆبایلە زیرەکەکان لە ساڵی 2011دا، گالاکسی نۆت "Galaxy Note" دەرکەوت بۆ تێکەڵکردنی ئاسوودەیی مۆبایلە زیرەکەکان لە لایەک و لە لایەکی ترەوە بۆ توانای هەڵگرتنیان بە شاشەی فراوان و کردارەکانی تابلێت کە وەک دەفتەرێکی تێبینی لێدێت. هەندێک دواتر دوودڵییان بۆ دروست بوو لەبارەی شاشەی 5.3 ئینچی، کە زۆر گەورە بوو بۆ ئەو کاتە، بەڵام ئامێرەکە خۆی میراتێکی ناکۆتایی دامەزراند، چونکە شاشەی گەورە لەو کاتەوە ئیتر بوو بە پێوەرێکی خوازراو تا ئەمڕۆمان. و پێنووسی S Pen سوپرایزێکی بۆ هەمووان پێشکەشکرد، چونکە یارمەتی بەکارهێنەری دا کە داهێنان و بەرهەمداری پێکەوە ببەستنەوە، و هەرکاتێک ئیلهامێکیان بۆ هات ئەوا بتوانن بە خێرایی بیرۆکەکانیان تۆماربکەن.\nو لە ساڵی 2019دا، ئێمە ئاستێکی دیکەی بوێریمان پیشاندا کاتێک دووبارە پێناسەی مۆبایلە زیرەکەکانمان کردەوە بە ڕاگەیاندنی زنجیرەی گالاکسی Z Fold بۆ ناساندنی فۆرمێکی تەواو نوێ لە پیشەسازی مۆبایلەکان. نەک تەنها ئەوە، بەڵکو ئێمە دیزاینێکی پێشکەوتووی چەماوەمان پێشکەش کرد بۆ گۆڕینی شێوازی بەکارهێنانی مۆبایلەکان. و لەگەڵ تایبەتمەندی Flex Mode، دەتوانیت پەیوەندی ڤیدیۆیی بە شێوەیەکی ئاسانتر بکەیت بەبێ ئەوەی پێویست بکات دەستەکانت بەکاربهێنیت. و فرەکارکردن لەگەڵ چەندین شاشەدا بوو بە شتێکی زۆر ئاسان چونکە مۆبایلەکەت دەبێتە قەبارەی تابلێتێک لە چاو تروکانێکدا. و جارێکی تریش، پیشەسازییەکە لە ڕێگەی چەندین کۆمپانیای مۆبایل تێبینی هەنگاوەکانی ئێمەیان کرد تا مۆبایلی نوشتاوە ببێتە پێوەری بەرزی داهاتوو.\nداهێنان بە گوێگرتن لە بەکارهێنەران و کارکردن بە ڕاوبۆچوون و سەرنجەکانیان\nلە جیهانێک کە مۆبایلە زیرەکەکان و نوێکردنەوە دووبارەکان لە یەک دەچن، ئاواتی ئێمە بە پتەوی دەمێنێتەوە: بۆ دۆزینەوەی ئەو نیشانانەی کە گۆڕان دەجوڵێنن، بە گوێگرتن لە سەرنجەکانتان و بەردەوامبوون لە گەیاندنی ئەزموونێکی مۆبایل کە توانای بەردەوام بوون لە گەشەپێدان بە هەموومان ببەخشێت.\nئێمە بۆمان دەرکەوتووە کە زۆر لە زۆرینەی خەڵکی سەرسام بوون کاتێک سامسۆنگ ساڵی ڕابردوو گالاکسی نوێی زنجیرەی Noteی بڵاو نەکردەوە، و چونکە ئێمە دەزانین کە حەزتان لە داهێنانی بێوێنە و کارامەیی نایابی ئەو زنجیرەیە بوو کە شۆڕشێکی گەورەی لە جیهانی یاریکردندا لە چاو تروکانێکدا هەڵگیرساند. و حەزتان لە پێنوسی S Pen بوو کە بووە براوە بەسەر هەموو ڕکابەرەکاندا. و لەلای خۆمانەوە، ئێمە دڵنیاتان دەکەینەوە کە ئەو ئەزموونانەمان لەبیر نەکردووە کە ئێوە حەزتتان لێکردووە و خواستان لێی هەبووە.\nهاندانی پەرەسەندنی نوێ لە ئامێرەکانی گالاکسی\nبە درێژایی ساڵەکان سامسۆنگ توانیویەتی ئەو گومانانە بگۆڕێت کە پێیان وابوو بیرۆکەکانمان مەحاڵە، ئەگەر شاشەیەکی زۆر گەورە بێت یان پێنوسێک کە کەس نەیدەزانی چەند پێویستمانە، یان کامێرایەکی پرۆفیشناڵ کە وێنەگرتنی مۆبایلی لە تاریکیدا سەلماندووە.\nلەگەڵ هەموو پێشکەوتنێکی نوێ لە ئامێرەکانی گالاکسی سامسۆنگ، ئێمە تایبەتمەندی نوێمان ناساند کە بە تەواوی جیهانی مۆبایلیان دووبارە پێناسە کردەوە. و ئێمە ئێستا خەریکی دووبارە نووسینەوەی یاساکانی پیشەسازیەکەین.\nو لە ژێر چەمکی Unpacked کە لە شوباتی 2022دا ئاشکرایی دەکەین، بەناوبانگترین ئامێرەکانی زنجیرەی S پێشکەش دەکەین کە تا ئێستا پەرەی پێدرابێت. و دەبێتە نەوەی داهاتوو گالاکسی (S) کە هەبێت لە ئێستادا، کە گەورەترین ئەزموونەکانی سامسۆنگ گالاکسی تێکەڵ دەکات لە یەک ئامێری زۆر پێشکەوتوودا.\nو کاتێک بەکاری دەهێنیت، داهێنانەکەت لە شەودا ناوەستێت، بەڵکو دەتوانیت باشترین و جوانترین وێنە و ڤیدیۆ لە مۆبایلەکەتەوە تۆماربکەیت. و هەروەها هێز و خێرایی هەیە کە لە هیچ ئامێرێکی تر نادۆزرێنەوە. و چێژ لە نوێترین داهێنانەکان وەردەگریت کە بوونە ڕاستی بە هۆی زیرەکترین ئەزموونی گالاکسی تا ئەمڕۆ. و هەموو ئەمانە بە ئاسوودەییەوە دێت دوای ئەوەی بوو بە بەشێک لە سیستەمی گالاکسی بۆ بەردەوامی. و بەم شێوەیە، سامسۆنگ یارمەتی دووبارە نووسینەوەی داهاتووی مۆبایلە زیرەکەکان دەدات بۆ جارێکی تر.\nو لە کۆتاییدا. ئێمە بانگهێشتتان دەکەین بۆ ئامادەبوون بۆ باشترین ئەزموون کە تا ئێستا هەبووبێت.\nئەم هەواڵە 1669جار خوێندراوەتەوە


زیانەکانی خۆراکی سوور کراوە\n1/3/2021 05:46 PM\nراستە خۆراکی سوور کراوە بۆ نموونە پەتاتەی سوور کراو، جبز، پیاز و ڕۆن، مریشکی سوور کراوە و خۆراکی لەم چەشنە زۆر بەتامن، بەڵام لە ریزی خۆراکە ناتەندروستەکاندا جێگیر دەبن.\nرۆن مادەیەکی خۆراکییە کە هۆکارە بۆ قەڵەوی و ئێوە بۆ سوور کردنەوەی ئەم خۆراکانە پێویستتان بە بڕێکی زۆر لەم مادەیە هەیە. نوقم کردنی مەوادی خۆراکی لەناو رۆنێکی زۆردا دەبێتە هۆی کەم بوونەوەی خێرایی ئامادەبوون و بەرزبوونەوەی چەوریی لە خۆراکەکاندا.\nخواردنی رۆژانەی ئەم خۆراکە چەورانە ئاستی کۆلستڕۆڵ و نووسانی چەوری بە دیواری دەمارەکان بەرز دەکەنەوە و هەر ئەمە هۆکاری سەرەکیی تووشبوون بە نەخۆشییەکانی دڵ و دەمارە. توژینەوە بڵاوبووەکان لە گۆڤاری ئەنجومەنی تەندروستیی ئەمریکا لە ساڵی 2015ـدا دەریدەخات پەیوەندییەکی راستەوخۆ لەنێوان خۆراکی سوور کراوە و کێشە تەندروستییەکانی دڵدا هەیە.\nهەروەها توێژینەوە بڵاوبووەکانی ناو گۆڤاری ئەنجومەنی خۆراکی ئەمریکا لە ساڵی 2014ـدا روونی دەکەنەوە کە خواردنی بەردەوامی خۆراکە سووو کراوەکان لەگەڵ تووشبوون بە نەخۆشیی شەکرەی جۆری دووەم و نەخۆشیی دەمارەکانی دڵ پەیوەندیی راستەوخۆی هەیە.\nهەروەها ئەو خۆراکانەی دەوڵەمەندن بە کاربۆهیدرات و کاتێک لە پلەیەکی گەرمیی بەرزدا سوور دەبنەوە، مادەیەکی زیانبەخش بە ناوی «ئاکریل ئامید» بەرهەم دێنن کە مەترسیی تووشبوون بە شێرپەنجەی لێدەکەوێتەوە.


abdulrahman.mehabadi: وانەيەك لە وانەكانی (2)ی رێبەندانی 1946\nخەبات و تێكۆشان لە وڵاتێكی وەك ئێران كە ديكتاتۆری، ئەويش ديكتاتۆرييەتی مەزهەبی باڵی بەسەردا كێشاوە و ئاپۆرەكەی چەندين نەتەوە و پێڕەوانی ئايينی جياجيا لە خۆ دەگرێت تايبەتمەنديی خۆی هەيە. تايبەتمەندييەكانيش وا لە هێزی رەسەنی خەباتكار دەكات كە بە پشت بەستن بە راستييەكانی ناو كۆمەڵ بجولێت. تێڕوانينی راست و درووستی كێشەكانی ناو كۆمەڵ و لەوانە كێشەی "نەتەوەكان" دەتوانێت لە ناو گۆڕەپانی خەبات و تێكۆشانی دژ بە رژێمی ئێراندا، هێزی پێشەنگ بخاتە بەردەم تاقيكردنەوەی زۆر. چون رژێمی دەسەڵاتدار بەردەوام هەوڵی ئەوە دەدات بە سوودی خۆی كێشەكان بقۆزێتەوە و رێگری بكات لە هەنگاونانی شۆرش بەرەو پێشەوە.\nئەزمونی سەد ساڵە لە وڵاتانی ناوچەكە بە تايبەت ئەو وڵاتانەی كوردیان بەسەر دا دابەش بووە، بە باشی دەريخستووە كە بە بێ رووخاندنی رژێمی ديكتاتۆرييەتی مەزهەبی لە ئێران و هێنانە سەر كاری حكومەتێكی دیموکرات و نيشتمانی ، كورد بە مافەكانی خۆی ناگات و چارەنووس و ئايندەی كورد لە ئێران بەستراوەتەوە بە گرێدانی ئەم دوو بزوتنەوە بە يەكەوە. لەم رێڕەوەدایە كە كورد "كۆماری كوردستان"ی خۆی لە ئامێز دەگرێتەوە. سڵاو بۆ شەهیدان. بژی کوردستان.\nPosted by Abdulrahman.G.Mehabadi عەبدولڕەحمان گەورکی at 1:37 AM


فڕاکسیۆنی یەکگرتوو: پیلانێکی مەترسیدار لەدژی یاسای چاکسازی لەئارادایە – Standard Kurd\nفڕاکسیۆنی یەکگرتوو: پیلانێکی مەترسیدار لەدژی یاسای چاکسازی لەئارادایە\nلەلایەن ستاندار Posted on كانونی یه‌كه‌م 16, 2019 1142 جار بینراوە 0 سەرنج\nد. شێرکۆ جەودەت سەرۆکی فڕاکسیۆنی یەکگرتوو لەپەڕلەمانی کوردستان بە دیجیتاڵ میدیای سپێدەی ڕاگەیاندووە، پلانێکی مەترسیدار لەئارادایە بۆ بەلاڕێدابردنی یاسای چاکسازی.\nناوبراو وتوشیەتی بەپێی خەمڵاندنەکانی وەزارەتی دارایی بەجێبەجێکردنی یاسای چاکسازی بڕی ۱۰۰ ملیار دینار بۆ دارایی گشتی هەرێم دەگەڕێتەوە کە دەتوانرێت لەڕێگەیەوە ۲۰۰ هەزار گەنجی بێکار و دەرچوی زانکۆ و پەیمانگاکانی دابمەزرێت.\nشێرکۆ جەودەت گوتوشیەتی، كەس ناوێرێت بە ئاشكرا رووبەرووی پرۆژەی چاكسازی بێتەوە، بەڵام لە ژێرەوە بە نهێنی و شاراوە رووبەرووی دەبنەوەو فشار دروست دەكرێت بۆ ئەوەی پرۆژەكە سەر نەگرێت.\nبڵاوکراوەی پێشوومەسعود بارزانی پۆستی وەزیری سامانەسروشتیەكان یەكلادەكاتەوە\nبڵاوکراوەی نوێترکورد و ملکەچبوون بۆ فەرمانی سێ سوڵتان (سەلیم و عەبدول حەمیدی دووەم و ئەردۆغان)


کوردیپێدیا - حەسەن ئەنوەر حەسەن زێندین (مامۆستا کاوە مەخمووری)\n✌ حەسەن ئەنوەر حەسەن زێندین (مامۆستا کاوە مەخمووری) | 🏷 پۆل: شەهیدان | زمانی بابەت: 🏳 کوردیی ناوەڕاست\nحەسەن ئەنوەر حەسەن زێندین (مامۆستا کاوە مەخمووری)\nـ ناوی تەواو : حەسەن ئەنوەر حەسەن زێندین\nـ ناسراوە بە : مامۆستا کاوە مەخموری\nـ تەمەن : 1950\nـ شوێنی لە دایک بوون : قەزای مەخمور\nـ عەشیرەت : مەموندی\nـ ئاستی خویندن: سەرتایی و ناوەندی و دواناوەندی لە مخمور تەواو دەکات دواتر پەیمانگای مامۆستایانی هەولێر تەواو دەکات.\nـ لە پۆلی یەکەمی ناوەندی لە ساڵی 1962 هاتۆتە رێزی یەکێتی قوتابیانی کوردستان.\nـ لەساڵی 1966بۆ 1967 لە خانەی مامۆستایان وەردەگێرێ.\nـ لە ساڵی 1967شەهیدکاوەو هندێک لە برادەرانی مخمور پەیوەندی بەرێکخستنەکانی (پ. د. ک) دەکەن بە خوالێ خۆش بوو (عەلی هەژار)\nـ باری خێزان : خێزاندار (15ـ 6ـ 1973) هاوسەرگیری کردوە.\nـ ناوی خێزان : ژیان ئەنوەر یابە\nـ ناوی مندالەکان : ئاوارە،یادگار : نیگار.\nـ سەرەتا بەشداری شۆرشی ئەیلولی کردوە تا هەرەس هێنانی شۆرش\nـ دواتر گواسترایتەوەباشوری عێراق، پاش یەک ساڵ گەراوەتەوە مخمور.\nـ لە ساڵی 1974 پەیوەندی بەرێکخستنەکانی کۆمەلەی لینینی مارکسی کوردستان دەکات.\nـ لە ساڵی 1976 دامەزراوە بە مامۆستا لە گوندی (وەلزێ) ـ دواتر گواسترایتەوە قوتابخانەی شیناویً نزیک بەستۆرە..\nـ لە سەرەتای ساڵی 1979 بریاری دەستگیرکردنی لەلایەن حکومەتی رژێم بۆ دەرچوو، بەلام ناوبراو شاری جێ هێشت.\nـ لە ساڵی 1979 مانگی 2پەیوەندی دەکات بە هێزی پێشمەرگەی کوردستان بە هەرێمی (8) دەشتی هەولێر لەگەڵ شەهید مەلا غفوور بەیەکەوە دەبن بەپێشمەرگە.. کە ئەوکاتی شەهید سید کریم بەرپرسی هەرێم بووە.\nـ سەرەتا سەرکردایەتی وەکو کادری کۆمەلایەتی و جەماوەری رەوانەی بناری کۆسرەتی دەکات کەناوبراو رۆلێکی باشی بینیوە.\nـ پاشان دەکرێتە لێپرسراوی کەرتی رێکخستنی دۆڵی بالیسان.\nـ لەیەکەم خولی کادیران لەناوزەنگ بەشداری دەکات، ناوبراو لەم خولەدا یەکەم دەبێت جەنابی(مام جەلال)کلانشکۆفێکی خەلات دەکات.\nـ شەهیدمامۆستا کاوە کەدەبێتە پێشمەرگە رێکخستنەکانی تەسلیم بە (سیدئیراهیم سیدغفوورمخموری) دەکات.\nـ لە ساڵی 1980 شەهید مامۆستا کاوە دەکرێتە فەرماندەی کەرت و رابەرسیاسی هەرێمی (8) ی دەشتی هەولێر.\nـ رۆژی شەهید بوون :سەعات (8) ی بەیانی 25ـ12ـ1980 پێشمەرگەیەکی تری لەگەڵ شەهید دەبێت بە ناوی (ئەنوەر) خەلکی سلێمانی دەبێت.\nـ شوێنی شەهید بوون : گوندی قەلاسنج\nـ ئەم خانەوادەیە (4) شەهیدی بە خشیوە بە کوردستان جگە لە مامۆستا کاوە (2) براو ئامۆزایەکی تری.\nـ شەهید مامۆستا کاوە (5) برا پێشمەرگە بوونە لە شاخ.\n➕ ئەم بابەتە لەلایەن: (سەریاس ئەحمەد)ەوە لە: May 12 2016 2:03PM تۆمارکراوە\n✍ ئەم بابەتە بۆ دواجار لەلایەن: (سەریاس ئەحمەد)ەوە لە: May 12 2016 2:08PM باشترکراوە\n📷 فایلی وێنە 1.0.1 15 KB May 12 2016 2:03PM سەریاس ئەحمەد\n1. 👁 ئیبراهیم ئەنوەر حەسەن زێندین (ئیبراهیم مەخمووری)\n2. 👁 عەلی هەژار


لوقمان غه‌فوور: ئه‌مریكا و جه‌ین ئاده‌مس، كوردستانی باشور و نه‌وشیروان مسته‌فا. - WTARIKURD\nلوقمان غه‌فوور: ئه‌مریكا و جه‌ین ئاده‌مس، كوردستانی باشور و نه‌وشیروان مسته‌فا.\nرێكه‌وتێكی سه‌یره! ئه‌م كۆرسه وانه‌یه‌كم هه‌یه به‌ناوی “به‌ڵێنی ئه‌مریكی: مێژووی ئه‌مریكا له سه‌ده‌ی 20دا”. رۆژی 16 جێنیوه‌ری یه‌كه‌م رۆژی ده‌سپێكردنی وانه‌ی كۆرسه‌كه بوو. یه‌كه‌م بابه‌تیش كه مامۆستا (ترۆی رایسنار) هه‌ڵیبژارد بوو، قسەکردن بوو له‌سه‌ر پێشكه‌وتنخوازی و ریفۆرمخوازی و گۆڕان له كۆمه‌ڵگه‌ی ئه‌مریكی-دا.\nباسه‌كه دوور و درێژه و لێره‌دا كاتی نییه تێکڕای باسکەم، چونكه به‌شێكی كتێبه‌كه‌ی داگیركردووه كه نزیكی 40 لاپه‌ڕه‌ی كتێبه‌كه‌یه، لەکاتێکدا كتێبه‌كه خۆی هه‌زار و سه‌د لاپه‌ڕه‌یه. ئه‌وه‌ی بۆ من گرنگ بوو كه ریفۆرم و پێشكه‌وتن و گۆڕان له كۆمه‌ڵگه‌دا به كاوه‌خۆ دروستده‌بێت و هه‌نگاو به‌هه‌نگاو واته ته‌دریجی ده‌بێت، به‌ڵام له‌و گرنگتر پێویستی به كاركته‌ری له خۆبوورد و خۆنه‌ویست و ژیر و تێگه‌یشتوو هه‌یه. له‌سەروو ھەمووشییەوە پێویستی بە پشتیوانی کۆمەڵگە ھەیە.\nله‌نێو ئه‌و كه‌سانه‌دا كه سه‌رنجی راكێشام له ئه‌مریكا به رائیدی ریفۆرمخوازی ناسراوه و مامۆستا (ترۆی رایسنار) بۆی باسكردین خاتوو جه‌ین ئاده‌مس-ه. ئه‌م خانمه تێكۆشه‌ره‌ی بزووتنه‌وه‌ی ریفۆرم ته‌نیا كاری بۆ ژن نه‌كردووه به‌ڵكو كاری بۆ ته‌واوی كۆمه‌ڵگه كردووه.\nجه‌ین له‌ساڵی 1889 یه‌كه‌مین (Settlement House) سێتلێیەمێنت هاوس له ئه‌مریكا دروستده‌كات. بۆ ئه‌وه‌ش خانووه‌كه‌ی خۆی هه‌ڵه‌بژێرێت. (Settlement House) کەی بریتی بوو له رێكخراوێك لە شاری شیكاگۆ –ی ویلایه‌تی ئیلینۆیه. خزمه‌تگوزارییه‌كانی خوێندن و فێركردنی پێشکەش بە خەڵک دەکرد و به‌خێوكردنی منداڵانی ژنانی كرێكار و خه‌ڵكی چینی ناوه‌ند و كه‌مده‌رامه‌تی له‌ئه‌ستۆگرتبوو، بێئه‌وه‌ی بیر له‌وه بكاته‌وه حكومه‌ت هاوكاری بكات. یه‌كێكی تر له (Settlement House)كه‌ی خاتوو جه‌ین رێنمایكردنی په‌نابه‌ران بوو كه ئه‌ندێشه‌یان هه‌بوو له‌گه‌ڵ خۆگونجاندنی ژینگه‌ی نوێدا.\nبیرۆكه‌ی پشت بنیاتنانی ئه‌م كاره په‌یوه‌ندی به كاری خێرخوازییه‌وه نه‌بوو، به‌ڵكو بیركردنه‌وه بوو له ریفۆرمی كۆمه‌ڵگه له‌لایه‌ن ژنێكی توێژی مامناوه‌ندی كۆمه‌ڵگه‌ی ئه‌مریكی. چونكه له خانووه‌كه‌یدا چه‌ندین به‌شی جیاجیای كردبۆوه: فێربوونی وێنه‌كێشان، فێربوونی میوزیك، هۆڵی فێركردن و خوێندنه‌وه، به‌خێوكردنی منداڵان، كۆبوونه‌وه‌ی گه‌ڕه‌ك و كافێیه‌ك بۆ پشوو بۆ ئه‌وانه‌ی كه دێن به خۆبه‌خش كارده‌كه‌ن.\nجه‌ین دركی به‌وه‌كرد كه پێویسته كۆمه‌ڵایه‌تیبوون و خزمه‌تی كه‌ڵچه‌ری له رێگه‌ی چالاكی سیاسییه‌وه زیادبكات بۆ باشتركردن و خزمه‌تكردنی خه‌ڵكی كه‌مده‌رامه‌ت.\nهه‌ربۆیه كاره‌كه‌ی جه‌ین وایكرد له‌گه‌ڵ كۆمه‌ڵێك ژنی تر له شیكاگۆ، حكومه‌ت یاسایه‌ك ده‌ركات بۆ پارێزگاریكردن و نه‌فه‌وتانی مافی كرێكارانی رستن و چین، له‌یاساكه‌دا رێگری له فه‌وتانی مافی منداڵانی كرێكار بكات.\nكاره ریفۆرمخوازییه‌كه‌ی جه‌ین بووه هۆی ئه‌وه‌ی كه له ساڵی 1931 خه‌ڵاتی نۆبڵی ئاشتی پێبدرێت. سه‌ركه‌وتنه‌كه‌ی هیوای به‌خشی به هه‌زاران ژنی چینی ناوه‌ند و وایكرد به هه‌زاران (Settlement House) له‌ئه‌مریكا دامه‌زرێت كه كاره‌كانیان له‌چوارچێوەی بواری خزمه‌تكردنی كۆمه‌ڵایه‌تی بنیاتنرێت.\nكۆتایی ئه‌م نووسینه ره‌نگه قسه‌كردنێكی تر بێت بۆ كۆمه‌ڵگه‌ی كوردی له باشوری كوردستان. باشور له ژیانێكدایه كه هه‌موو ریفۆرمێكی كۆمه‌ڵایه‌تی و سیاسی و ئابوری ره‌تده‌كاته‌وه. ره‌نگه هۆكار زۆر بێت و به‌شێكی گه‌وره‌شی په‌یوه‌ندی به سایكۆلۆژیای كورده‌وه هه‌بێت. ره‌وانشاد نه‌وشیروان مسته‌فا نموونه‌یه‌ك بوو له‌و رائیدانه‌ی كه له 2009 كه پێشكه‌وتنخوازییه‌كی گه‌وه‌ری كرد له ژیانی سیاسی به‌ڵام به‌داخه‌وه بێ چانس بوو. له‌كۆمه‌ڵگه‌یه‌كدا نه‌بوو شوێن پێی هه‌ڵگیرێت وه‌ك ئه‌وه‌ی جه‌ین ئاده‌مس له كۆمه‌ڵگه‌یه‌كی وه‌ك كۆمه‌ڵگه‌ی ئه‌مریكی بواری بۆ ره‌خسا و به‌سه‌دان ژنی خۆبه‌خش پاڵپشتیان كرد. به‌داخه‌وه ئه‌و سه‌ركرده‌و كه‌سانه‌ی له‌گه‌ڵ (مسته‌فا) بوون نه‌یانتوانی درێژه به ره‌وته‌كه‌ی بده‌ن و بیگه‌یه‌ننه مه‌نزلێكی ئارام، بۆیه ده‌شێت كۆمه‌ڵگه‌ی كوردی بۆ ریفۆرمخوازی پێویستی به هه‌زاران جه‌ین ئاده‌مس بێت جا نێر بێت یان مێ.\nئەحمەد رەسول: گیا پەرلەمانکەڵەتار یان پەرلەمانگیاتارکەڵە.\nئازاد مەلا نەبی: لە (ڕووداو)ی هەفتەنامەی سیاسیی نێچیرڤانەوە، بۆ لوتکەی بریاری سیاسیی و سەرۆکی فراکسیۆنەکەی بزووتنەوەی باوکی هەژاران.!


بەنی ئادەم ئەندامی جەستەی یەکترن\nزۆر نمونە لە جیھاندا زیندون و رۆژانە بەرچاومان دەکەون، راستیەکی حاشاھەڵنەگر ھەیە لە ھەرێمی کوردستاندا کە رێژەیەکی بەرزی خەڵک لە سیاسەت زویرە و نایەوێت توخنی کەوێت.رێژەیەکی تریش ئەوانەن کە بێئومێد بوون لەوەی گۆڕانکاری لە ھەرێمی کوردستادا بکرێت، ئەوانی کەش لە سیاسەتدان و بەشێکیان کە ئومێد و ھیوایان بەگۆڕین و لەسەرکارلابردنی پارتی و یەکێتی ھەیە جوڵانەوەی نەوەی نوێ بە نمونە ، ئەو رێژەیەی دەمێنێتەوە ئەوانەن بۆ دەسەڵاتی ھەردوو بنەماڵەکە کار دەکەن.\nلە وڵاتانی پێشکەوتوشدا ژمارەیەکی کەمی خەڵک بەشداری سیاسی دەکات، بەڵام ئەوکاتەی بڕیاڕێک دەدرێت کە لەبەرژەوەندی توێژێک یان ھاوڵاتیان نیە ئەوا ھەمووی ئامادەیە بێتە سەرشەقام و داوای مافی خۆیی و ئەوانی تر بکات.\nبەکورتی و کوردی لە جیھاندا ھیچ تەجروبەیەک نابینین گۆڕانکاری گەورەی دروستکردبێت بەبێ بەشداری چالاکی خەڵک،واتە لەھەموو حاڵەتێکدا ھەر ھێزێک چەند ئیرادەی بەھێز بێت و خاوەنی پرەنسیپی گەورە بێت ھەر پێویستە بەشداری فراوانی ئەو توێژانە ھەبێت کە پێویستیان بە گۆڕانکاریە. ئەوەی ئەو تەوژمی بەشداریەی لاوازکردووە ئەوەیە ھێشتا لە ھوشیاری تاکی ئێمەدا چاوەڕوانیی ھەیە وئامادە نیە بۆ ماوەیەک دەستبەرداری بەرژەوەندی شەخسیی بێت بۆ بەرژەوەندی گشتی، کە دواتریش بەقازانجی خودی تاک دەگەڕێتەوە، کە ئەمەش قوربانیدانی دەوێت.\nئەوکاتەی ھێلەک زەردەکان لە فەرەنسا ھاتنە سەرشەقام لەڕوویی شەخسیەوە وەک تاک سەیربکرێن زەرەرمەند بوون و قوربانیان دا بەڵام کە داواکاریەکانیان دێتەدی ئەوکات ھەموان سوودمەند دەبن.\nئەوەی لەچەند ساڵی رابردودا پارتی و یەکێتی چاندویانە بێ ئومێدیە کە زۆر زیانی گەیاندوە و ئەوەش یەکێکە لەو چەکە گەورانەی ئەوانی ھێشتۆتەوە.\nلەمبارەیەوە لە چەند رۆژی رابردودا سەرۆکی جوڵانەوەی نەوەی نوێ لە نمونەیەکدا ژمارەی قوربانیانی ھاتوچۆ ی راگەیاند، کە ئەویش بەراوردێک بوو لە نێوان ئەو ژمارە ترسناکە و نەھێشتنی ئەو ھەموو ستەمە کە قوربانیدانی دەوێت.\nچ سەرکردەیەک دەتوانێت بەتەنیا کاریگەری گەورە دروست بکات ئەگەر ئومێدەکانی ئەو ھاوڵاتیانی لەگەڵ نەبێت؟ بۆیە دەبێت پارتی و یەکێتی لە دەسەڵات دووربخرێنەوە و گرنگە بێدەنگی تێکبشکێنرێت و چیتر لەسەر ھیچ جۆرێک لە مافخواردن سازش نەکرێت ھەر ئەم جوڵەیەش کارکردنە بۆ گەیشتن بە ھیواو ئاواتەکان.\nکێشەکە ئەوەنیە کە ھاوڵاتی نازانێ چی بکات بەڵکو ھەموان دەزانن چی بکەن ،بەڵام بۆ نایکەن؟\nکاتێک کە سەیری دیمەنێک یان وێنەکەی دەکەین ئەگەر چاومان تەنھا گۆشەیەکی تاریکی بینی ئەوا دەبێت بێینە دواوە و سەیری کۆی دیمەنەکە بکەین، بۆ ئەوەی خودی دیمەنە گەورەکەمان لەیاد نەچێت ،بینینی تەنھا گۆشەیەکی تاریک ھەموو وێنەکەمان پێ نابەخشێت بەڵکو ئەو سەیرکردنە تەنھا دیوە تاریکەکەیە.\nلێرەدا ”زووم ئاوت ” چاومان بگەڕێنینەوە دواوە بۆ بینینی کۆی دیمەنەکە تا تروسکایی گڵۆپەکەی نەوەی نوێ ببینین کە لایەنە رۆشنەکەیەو بەرەو ئاوات ھەنگاو بنێین.\nئەوەی پشتگوێی دەخەین و ئێستا نایکەین دەبێت ھەر کاتێکی تر بێت بەدەستی خۆمان بیکەین، کەواتە بۆ ئێستا نەیکەین؟ دە ساڵی تریش بێت ئەبێت ھەرئەو کارە ئەنجام بدەین.\nئەگەر چاوەروان بین لەدەرگا بدرێ و پێمان بڵێن ھەستە کارەکانی خۆت ئەنجام بدە ئەوکات دەبێت ھەردانیشین. ئەوکاتەی مامۆستایان لە میحنەتدا بوون و توێژەکانی تر نەچونە پاڵیان نەیانتوانی بە تەنھا سەرکەوتووبن، بۆ کەمئەندامان، کارمەندانی تەندروستیش ھەروایە، بۆیە دەبێت ھەموان پێکەوە بەردەوام لەگەڵ ئازارەکانی یەکتربین.\nلێرەدا زۆر گرنگە ئەو بەیتەی سەعدی بەیاد بھێنینەوە کەدەڵێ:\nبەنی ئادەم ھەموان جەستەی یەکترن\nکە لە ئافەرینەوە لەیەک گەوھەرن\nئەگەر رۆژێک ئەندامێکی بە ئازار بکەوێت\nئەندامەکانی تر ئارامیان لێ ھەڵدەگیرێت\nئەگەر تۆ لە دەردوبەڵای ئەوانی تر بێ غەمی\nشایەنی ئەوەنیت پێت بوترێت ئادەمی\n2/13/2019 2:38:27 PM


یەکەم دیبەیتی نێوان سەرۆک ترامپ و جۆو بایدن ئەمشەو بەڕێوەدەچێت\nیەکەم دیبەیتی نێوان سەرۆک ترامپ کاندیدی کۆماریـیەکان و جۆو بایدن کاندیدی دیموکراتەکان بۆ هەڵبژاردنەکانی سەرۆکایەتی 2020 لە کاتژمێر 9 ی شەوی سێشەممە بە کاتی ڕۆژهەڵاتی ئەمەریکا ئەنجام دەدرێت.\nکۆمسیۆنی دیبەیتەکانی سەرۆکایەتی پـێشتر ڕایگەیاند، دیبەیتەکە لە هۆڵی زانکۆی کەیس وێسترن ڕێزێرڤ لە شاری کلیڤلاندی ویلایەتی ئۆهایۆ بەڕێوەدەچێت و بۆ ماوەی کاتژمێرێک و نیو بەردەوام دەبێت.\nبەپـێی بەرنامەکەی دانراوە، 6 بابەت تەوەری دیبەیتەکە دەبن و هەر یەکەیان 15 خولەکی بۆ تەرخان دەکرێت. بابەتەکانیش بریتین لە کار و ڕابردووی هەردوو کاندید، پەتای کۆرۆنا، دادگای باڵا، ئابوری، پـرسی ڕەگەز و توندوتیژی ناو هەندێک شاری وڵاتەکە، بێگەردی هەڵبژاردنەکان.\nبەڵام کۆمسیۆنەکە دەشڵێت ڕەنگە بەهۆی پـێشهاتەکانەوە هەندێک گۆڕانکاریـیان بەسەردا بێت.\nڕۆژنامەوان کرێس واڵس لە سێـیەم دیبەیتی هەڵبژاردنەکانی سەرۆکایەتی ساڵی 2016 کە لە شاری لاس ڤێگاسی ویلایەتی نیڤادا بەڕێوەچوو\nڕۆژنامەوان کرێس واڵس، تەمەن 72 ساڵ، بێژەری کەناڵی فۆکس نیوز FOX News دیبەیتەکە بەڕێوەدەبات و کاتێکی دیاریکراو بە هەردوو کاندیدەکە دەدات تاوەکو وەڵامی پـرسیارەکانی بدەنەوە، ئەگەربێت و هەر کاندیدێک درێژە بە وەڵامدانەوەکەی بدات قسەکانی پێ دەبڕێت.\nبڕیارە لە 15 ی مانگی دە دیبەیتی دووەمی نێوانیان ئەنجام بدرێت. کۆمسیۆنەکە دەڵێت لە سەنتەری ئەیدریەن ئارشت لە شاری میامی ویلایەتی فلۆریدا بەڕێوەدەچێت و ڕۆژنامەوان ستیڤ سکاڵی، تەمەن 60 ساڵ، بێژەری کەناڵی سی سپان C-SPAN بەڕێوەی دەبات.\nدیبەیتی سێـیەم و کۆتایی لە 22 ی مانگی دە بەڕێوەدەچێت لە زانکۆی بێڵمۆنت لە شاری ناشڤیلی ویلایەتی تێنسی و ڕۆژنامەوان کرستین وەڵکار، تەمەن 44 ساڵ، پەیامنێری کەناڵی NBC News لە کۆشکی سپی بەڕێوەی دەبات.\nهەروەها یەک دیبەیت لە نێوان مایک پـێنس جێگری سەرۆک ترامپ و سیناتۆر کامڵا هێرس کاندیدی دیموکراتەکان بۆ پـۆستی جێگری سەرۆک ئەنجام دەدرێت. بڕیارە لە 7 ی مانگی دە لە زانکۆی یوتا لە شاری سەڵت لەیکی ویلایەتی یوتا بەڕێوەبچێت لەلایەن ڕۆژنامەوان سوزن پەیج، تەمەن 69 ساڵ، بەرپـرسی ئۆفیسی واشنتنی ڕۆژنامەی USA Today .\nتەوەری دیبەیتەکان هەفتەیەک بەر لە ئەنجامدانیان ڕادەگەیەنرێن.


كۆمه‌ڵـێـك چه‌كدار په‌لاماری ناوچه‌یه‌كی سوننه‌نشینی ته‌له‌عفه‌ر ده‌ده‌ن\nكاربه‌ده‌سـتانی عێراقی ده‌ڵێن كۆمه‌ڵـێـك چه‌كدار نزیكه‌ی 50 كه‌سیان له ناوچه‌یه‌كی سوننه‌نشیندا له شـارۆچـكه‌ی ته‌له‌عفه‌ر له باكوری عێراق كوشـتووه، ده‌شڵێن ئه‌م په‌لاماره پـێده‌چێت تۆڵه‌سه‌ندنه‌وه‌بێت بۆ ئه‌و هێرشه‌ی ڕۆژی سـێشه‌ممه كه به دوو ئۆتۆمبیلی بۆمبڕێژكراو كرایه سه‌ر ناوچه‌یه‌كی شیعه‌نشینی ئه‌و شـارۆچـكه‌یه.\nكارمه‌ندانی ته‌ندروستی ده‌ڵێن زۆربه‌ی قوربانیـیه‌كان فیشه‌ك به سه‌ریانه‌وه نراوه. به‌رپـرسـانی عێراقیش ده‌ڵێن له‌وه ده‌چێت پـۆلیسه شیعه‌كانیش ده‌سـتیان له به‌شـێـكی ئه‌و كاره‌دا هه‌بووبێت. له‌شـكری عێراقیش بڕیاره‌ی قه‌ده‌غه‌كردنی هاتووچۆی له ناو ئه‌و شـارۆچكه‌یه داوه.\nشـایانی ئاماژه پـێـكردنه ڕۆژی سـێشه‌ممه دوو ماشـێـنی بۆمبڕێژكراو له یه‌ك ده‌مدا له ته‌له‌عفه‌ر ته‌قیـیه‌وه، وه له ئاكامدا به لایه‌نی كه‌م 60 كه‌س كوژران و 100 ی دیكه‌ش برینداربوون.\nله فه‌لوجه‌ش له‌شـكری ئه‌مریكی ڕایگه‌یاند كه‌وا ڕۆژی چوارشه‌ممه خۆكوژێـك ئۆتۆمبیلێــكی بۆمبڕێژكراوی به كلۆر له به‌رده‌م بنكه‌یه‌كی حكومیدا ته‌قاندۆته‌وه. له‌شـكر ده‌ڵێت به‌رپه‌رچی هێرشه‌كه دراوه‌ته‌وه، به‌ڵام 15 كه‌س له هێزه‌كانی ئاسایشی ئه‌مریكی و عێراقی برینداربوون. هه‌روه‌ها ژماره‌یه‌ك سه‌رباز و پـۆلیسی عێراقیش كه به‌هۆی گازی كلۆره‌كه‌وه توشی ته‌نگه نه‌فه‌سی بوون چاره‌سه‌ركراون.\nله لایه‌كی تره‌وه له‌شـكری ئه‌مریكی گوتی هێزه‌كانی هاوپه‌یمانان ڕۆژی چوارشه‌ممه له سه‌رانسه‌ری عێراق 19 گومان لـێـكراوی تێرۆریسـتیان ده‌سـتگیركردووه.


کۆدی پرسیارەکەت : 17564\nمن ماوەی چەند رۆژێكە رەنگی زمانم زۆر گۆڕاوە زەردێكی تۆخە. ئابێ هۆكاری چییە جگەرە دەكێشم. چەند رۆژ لەمەوپێش عەمەلیاتم كردوە بەنجی ... زیاتر\nدكتۆر دواڕۆژ 16/2/2020\nئەگەر هەر زمانت وایە و رەنگی چاوت و رەنگی میزەكەت نەگۆڕاون كەواتە یەكێكە لە هۆكارەكانی نەشتەرگەری وردە وردە ئاسایی دەبێتەوە بەمەرجێك هەوڵ بدەیت بگەڕێیتەوە ژیانی ئاسایی و ئاو زۆر بخۆیتەوە و خۆراكی تەندروست بخۆیت. دیارە جگەرەكێشان و چاودێری نەكردنی تەندروستی ناودەمیش یاریدەدەرێكی خراپە. چەند رۆژێك بەردەوام بە و ئەگەر هەستت كرد بەرەو چاكبوونەوە ناڕۆیت پێویستە پشكنینێكی خوێن و چالاكییەكانی جگەر بكەیت. سوپاس بۆ بەكارهێنانی دكتۆر دواڕۆژ.\nکۆدی پرسیارەکەت : 17582\nمن ٢ مانگە مناڵم بووە شیرم زۆر كەمە مناڵەكەم تێری پێناخوات ئایا ئەتوانم دەرمان بەكابێنم بۆ زیابوونی شیر؟ چ دەرمانێك بەكاربێنم؟ زی ... زیاتر\nلەڕووی فیسیۆلۆجییەوە ئافرەت وا دروست بووە كە دوای منداڵبوون شیر بزێتە مەمكەكانیەوە. شیری قوتوو و پێكهاتەكانی دیكە پێچەوانەی سروشتە. هەتا زیاتر بەردەوام بیت لە شیردان بە منداڵەكەت جەستەت زیاتر شیر دروست دەكات. ئەمە پشوودرێژی و شارەزایی و ئیرادەی دەوێت. دیارە جەستەت لە ماوەی شیرداندا زیاتر لە ئافرەتی دیكە پێویستی بە خۆراك و تەواوكەرەكانی خۆراكە، دەبێت لە هەموو روویەكەوە جەستەت تەندروست بێت. خۆراكی چاك میوە و سەوزە، ئیسراحەتی دەروونی، دڵخۆشی ئەمانە هەمووی گرنگن بۆ ئەوەی لەڕووی جەستەیی و دەروونییەوە توانای شیر دروستكردنت زیاتر بێت. هەوڵ بدە خۆراكی دەوڵەمەند بە پڕۆتین زیاتر بكەیت لە ژەمەكاندا. پشكنینێكی خوێن بكە بزانە خوێن و كانزاكانت كەم نین. دەتوانیت پێكهاتە خۆراكییەكانی وەك كۆمەڵە ڤیتامینەكان و كانزاكان بەكار بهێنیت. كە بەشێوەیەكی گشتی پڕۆسەی شیردروستكردن و شیردان چالاك دەكات. سەرباری ئەمانەش ئەوەی كە دیاریت دەكات كە شیرەكەت كەمە پڕۆسەی گەشەكردنی منداڵەكەیە واتە زیادبوونی كێش و باڵایە ئەوەش پزیشكی پسپۆڕی منداڵان دیاری دەكات. كۆمەڵێك رێگای سروشتیش هەن كە شیری ئافرەت زیاد دەكەن وەك پەڕۆی گەرم لەسەر مەمك، هەندێك خۆراك و پێكهاتەی سروشتی وەك دارچینی و زیرە و خورما و خواردنەوەی ئاوی زۆر و هەروەها پێویستە شیر و بەرهەكانی شیر رۆژانە بخۆیت. دیارە چەند دەرمانێكیش هەن وەك مۆتیلیۆم یان لارگاگتیل كە شیر زیاد دەكەن بەڵام پێویستە لەژێر چاودێری پزیشكدا بەكاربهێنرێت و لەو حاڵەتانەدا دەبێت كە بەڕاستی شیرت كەم بێت. سوپاس بۆ بەكارهێنانی دكتۆر دواڕۆژ.\nکۆدی پرسیارەکەت : 17569\nبۆ پرسیاری 17542 سێ جار نازورم كردووە ئامۆژگاریتان چییە تا چەند عەمەلیاتەكەم سەركەوتوو دەبێت؟ ... زیاتر\nهەڵوێستی زانستی ئەوەیە نەخۆش پێش ئەوەی بڕیار لەسەر هیچ چارەسەرێك بدات چەند پرسیارێك لە خۆی بكات: 1- ئایا ئەو چارەسەر پێویستە، 2- تا چەند سەركەوتووە، 3- ئایا بێجگە لەم چارەسەرە چارەسەری ئاسانتر نییە، 4- ئایا ئەو چارەسەرە هیچ زیانێكی لاوەكی هەیە یان نا. ئەو كێشەیەی بەڕێزت باسی دەكەیت لەو چوار رەهەندەوە لێكی بدەرەوە هەروەها گرنگە بزانیت كە ئایا نیشانەكانت وەك ترشی گەدە و ئازاری ئەو ناوچەیە هۆكارەكەی ئەوەیە كە پێت وتراوە چونكە مەرج نییە 100% وابێت. سەركەوتنی هەموو نەشتەرگەریەك لەسەر چەند هۆكارێك راوەستاوە كە گرنگترینیان شارەزایی پزیشكەكەیە ئینجا رادەی نەخۆشییەكە و هۆكارەكانی تر. ئێستەش دووبارەی دەكەینەوە كە باشتر وایە پشكنینی زۆرتر بكەیت هەم بە نازوڕ و هەم بە پێوانەكردنی ترشەكانی ناو گەدە هەروەها گرنگیشە بزانرێت ئاخۆ فیتقی ناوپەنچكت هەیە یان نا و ئەگەر ئەوەش دەریچەكە بێت هۆكاری ئەوەڵ و ئەخیری نەخۆشیەكەت ئەوا یەكێك لە چارەسەرەكان نەشتەرگەریە و پێمان باشە ئەگەر بڕیارت دا ئەو نەشتەرگەریە با پزیشكێكی بەئەزموونی تایبەتمەندی ئەو بوارە بۆت بكات. سوپاس بۆ بەكارهێنانی دكتۆر دواڕۆژ.\nکۆدی پرسیارەکەت : 17581\nبۆ پرسیاری كۆدی 17575 بۆم كردووە بە دوو ژەم شیری پیدیا شۆر بەڵام سكی ئەچێت ئەبێت هی ئەوەبێت كە دوو ژەم ئەخوات؟ ... زیاتر\nزۆر رێی تێدەچێت سكچوونەكە بەهۆی شیرەوە بێت بەتایبەت ئەگەر بڕێكی زۆرتری بدەیتێ چونكە شیر یەكێكە لەو خۆراكانەی كە غازات دروست دەكات و ریخۆڵەكان دەوروژێنێت. دەتوانیت بگەڕێیتەوە سەرەتا و لەبری دوو ژەم ژەمێكی پێبدەیت. هەڵبەتە پشكنینی خوێن و پیساییش گرنگە بۆ دڵنیابوون لەوەی كە ئاخۆ هەوكردنی ریخۆڵەكانی هەیە یان نا. سوپاس بۆ بەكارهێنانی دكتۆر دواڕۆژ.\nهەموو وەڵامەکان ببینە\nبەشێک هەڵبژێرە بۆ پرسیارەکەت سنگ و رێڕه‌وی هه‌ناسه ئێسك و شكاوی پرسیارە گشتییەكان پێست و جوانكاری ته‌ندروستی ده‌م و ددان جومگه و ڕۆماتیزم چاو خۆراك، قه‌ڵه‌وی، ده‌رمان ده‌روونی ژنان و مناڵبوون شێرپه‌نجه و خوێن قوڕگ و لووت و گوێ منداڵان میزو میزه‌ڕۆ مێشك و ده‌مار نازانم كام به‌شه نه‌شته‌رگه‌ری گشتی هه‌رس و جگه‌ر هه‌ناوی هی تر\nجومگه و ڕۆماتیزم(180)\nته‌ندروستی ده‌م و ددان(128)\nنازانم كام به‌شه(101)\nسنگ و رێڕه‌وی هه‌ناسه(288)\nمێشك و ده‌مار(201)\nخۆراك، قه‌ڵه‌وی، ده‌رمان (366)\nژنان و مناڵبوون(1326)\nئێسك و شكاوی(174)\nهه‌رس و جگه‌ر(161)\nقوڕگ و لووت و گوێ(252)\nپێست و جوانكاری(870)\nشێرپه‌نجه و خوێن (86)\nد. نزار عبد اللطيف محفوظ\nپسپۆڕی : پزیشكی ڕاوێژکار لە نەشتەرگەری کۆئەندامی هەرس و نەشتەرگەری قەڵەوی.\nد. زامدار حمە رەسوڵ کەریم\nپسپۆڕی : پزیشكی پسپۆڕی نه‌خۆشیه ده‌روونیه‌كان\nد. عیماد محمد حه‌مه‌حسێن\nپسپۆڕی : پزیشكی پسپۆڕی نەخۆشییەکانی مێشک و دەمار\nد. خه‌تاب محمد بابان\nپسپۆڕی : پزیشكی پسپۆڕی نەشتەرگەری مێشک و دەمار\nد. سێراپ یاڵتی\nپسپۆڕی : پزیشكی پسپۆڕی نه‌خۆشیه‌كانی ژنان و مناڵبوون\nد. بنار جه‌مال حمه أمین\nپسپۆڕی : پزیشكی پسپۆڕی هه‌ناوی\nپسپۆڕی : پزیشكی پسپۆڕی نه‌خۆشیه‌كانی دڵ\nد. ئه‌میر ئه‌حمه‌د محه‌مه‌د\nپسپۆڕی : پزیشكی پسپۆڕی تیشك و سۆنار\nد. موزه‌فه‌ر كه‌ریم موراد\nپسپۆڕی : پزیشكی پسپۆڕی فریاكه‌وتنی خێرا\nبەم خۆراکانە رێگری بکە لە کلۆربوونی ددانت\nپێنج رێگا بۆ كه‌م كردنه‌وه‌ی ناڕه‌حه‌تییه‌كانی كۆئه‌ندامی هه‌رس\nئازاره كورته‌كانی جه‌سته چ مانایه‌كیان هه‌یه\nئاسانترین ڕێگا بۆ چاره‌سه‌ری فۆبیا\nزیانه‌كانی دوكه‌ڵی جگه‌ره بۆ ده‌وروبه‌ر\nهۆكاره‌كانی له‌رزینی ده‌ست چیین؟


بارودۆخی دەوڵەتی عوسمانی لەسەردەمی سوڵتان عبدالحمیدی دووەم\nكاتێك سوڵتان عبدالحمیدی دووەم هاتە سەر تەخت بارودۆخی دەوڵەتی عوسمانی لەوپەڕی خراپی دابوو :\n1-لەڕووی ئابووری كورت هێنان هەبوو لە بودجەدا .\n2-لەناوچەی بەڵقان شۆڕش بەرپابوو.\n3-بیرۆكەی جیابوونەوە هاتبوە ئاراوە،بۆیە بڕیارەكان وەكو خۆی جێ بەجێ نەكران.\n4-لەسەرئاستی دەرەوەش سوڵتان عبدالحیدی2 دژایەتی ڕوسیای دەست پێكردبوو .\n5-لەلایەنی سەربازی شكستی زۆری هێنا بوو.\n6-لەكۆنگرەی بەرلینی ساڵی(1878) دەوڵەتی عوسمانی دانی بە سربیا و ڕۆمانیا دانا وەكو دەوڵەتی سەربەخۆ،بوڵگاریاش بەئۆتۆنۆمیەكی سەربەخۆ گەیشت تەنها لەڕووی فەرمی یەوە سەر بە دەوڵەتی عوسمانی بوو.\n7-بۆسنا و هرزەگۆڤینیا خرانە ژێر كۆنترۆلی نەمسا .\n8-مەسیحی یەكانی دەوڵەتی عوسمانی خرانە ژێرچاودێری فەرەنسا .\nبەگوێرەی ماددەی(61)ی كۆنگرەی بەرلین دەبوایە ڕەچاوی بارودۆخی ئەرمەنەكان لە ویلایەتەكانی(ئەرزوڕۆ-دیاربەكر-سیواس-خەربوون-وان-بەدڵیس)بكرێت، لەبەر ئەم هۆكارانە سوڵتان عبدالحمیدی2 دوای دووساڵ ئەنجومەنی هەڵوەشاندەوە كەتەنها یەك جار كۆببوەوە.\nهەروەها دەستوری هەڵپەسارد و(مدحت پاشا)ی زیندانی كرد كەدواتر لەزیندان خنكێنرا،بەم كردارانە سوڵتان عبدالحید2 نەیتوانی بگەڕێتە دواوە بەڵكو دەبووایە لە چاكسازییەكان بەردەوام بێت و لەپەیوەندیەكانی لەگەڵ ئەوروپا بەردەوام بوو .\nڕاهێنانی سوپا لەلایەن ئەفسەرە ئەوروپیەكان بەڕێوە دەچوو،لەبواری پەروەردەش بەهەمان شێوە .\nڕۆژنامەنووسی عوسمانی لەسەر شێوازی فەرەنسی لاسایی كرابووەوە .\nپەیوەندیەكانی تەڵەگراف و هێڵی ئاسن پەرەیان دەسەند .\nكۆمپانیا ئەوروپیەكان سوودیان لە ئیمتیازاتێكی فراوان دەبینی زیاتر بەرەو دەوڵەتی عوسمانی دەهاتن .\nئەم دۆخە پاڵی بەسوڵتان عبدالحمیدی 2 وەنا هەوڵی كۆنترۆڵ كردن بدات و دەسەڵاتەكان لەژێر دەستی خۆی كۆبكاتەوە، بۆیە لەپەیوەندیەكانی دەرەوەی بیرۆكەی[جامیعەی ئیسلامی] ڕاگەیاند كەئەمەش تا ڕادەیەك بووە بەربەستێك لە بەردەم ئیمپریالیزمی ئەوروپی......چونكە ئەم بیرۆكەیە تووانی نەتەوە غەیرە توركەكان و كۆمەڵگەی موسلمانان و هەرێمەعەرەبیەكان بۆلای خۆی ڕابكێشێت .\nبەم شێوەیەسوڵتان عبدالحمیدی2 توانی درێژە بەحوكمڕانی خۆی بدات كەماوەی (32)ساڵ بمێنێتەوە،بەڵام سوڵتان نەیتوانی بەسەر ئەم دابڕانە دا زاڵ بێت كەلەنێوان چینی نوێی سەربازی ومەدەنی دروست ببو،جگەلەمەش سوڵتانعبدالحمیدی2 هەردەم ترسی لە كودەتا هەبوو تەنانەت بڕوای بەكەسە نزیكەكانیشی نەبوو.....چونكە لەبەر چاوی ئەو پێشتر سوڵتان عبدالعزیز لەسەر تەخت لابراو كوژرا،بۆ دلنیا بوون لەئاسایشی خۆی كۆشكێكی قایم و تایبەتی دروست كرد كەپارەیەكی ئێجگار زۆری تێدا سەرف كرا لەكاتێك بودجەی وڵات لەكورت هێنان دابو،لەگەڵ ئەمانەش دا ناكۆكی سوڵتان لەگەڵ نەتەوەكانی تر وەكو ئەرمەن وكورد .\nلەم بارودۆخەدا چاكسازان و كۆمەڵەی توركیای گەنج ڕیزەكانیان ڕێكخست لەناوەوەو دەرەوەی وڵات بەتایبەتی لەقاهیرەو جنێف و پاریس،لەناو سوپاو قوتابخانە سەربازیەكان چالاكیەكانیان زیادی كرد.\nوەهەروەها ڕێكخستنی نهێنی پەیدا بوو لەدیارترین ئەم كۆمەڵانە:[كۆمەڵەی ئیتحادوتەرەقی بوو كەلەساڵی (1889) دامەزرا بەسەرۆكایەتی علی ڕوشدی،كەدەستەی دامزرێنەر بریتی بوون لە :ابراهیم تەمۆ – عبدللە جودەت – اسحاق سكوتی – محمدڕشید – حسین زادە علی و چەندكەسێكی تر] .


👫 ئامانج شارباژێری Kişiler\n📅 Da eklendi Dec 6 2012 12:08PM\n👁 Bu başlık 2,846 defa görüntülendi\n... [ Daha... 👁] ✖ ✖ ✖ 0 0 ✖ 54% ✍ B.J. 6-12-2012 12:08:26\n📷 ئەحمەد ڕەجەب و کامەرانی مامە عەلە ڕەش ساڵی 1985 لە سپیار و چەمەکی شارباژێر Resim ve tanım\n📅 Da eklendi Apr 29 2016 8:45PM\nلای راستەوە: ئەحمەد ڕەجەب. 2- کامەرانی مامە عەلە ڕ [ Daha... 👁] ✖ ✖ 0 2 ✔ 82% ✍ S.E. 29-4-2016 20:45:33\n📷 بلەکێ مەشقی سەربازی کەرتەکانی تیپی 37ی شارباژێر و چەند تیپێکی تر Resim ve tanım\n📅 Da eklendi Apr 22 2017 12:23AM\n👁 Bu başlık 3,856 defa görüntülendi\nریزی سەرەوە لەڕاستەوە: شەهید کاوە سەراوی، حەمە ئەم [ Daha... 👁] ✖ ✖ 0 1 ✔ 96% ✍ M.B. 22-4-2017 0:23:50\n🏰 بناویلە - شارباژێڕ Mekanlar\n📅 Da eklendi Mar 29 2014 10:27AM\nفۆتۆ: هاوڕێ باخەوان [ Daha... 👁] ✖ ✖ 1 0 ✔ 74% ✍ H.B. 29-3-2014 10:27:42\n📷 پۆلێک پێشمەرگەی پارتیزان لە سەراوی شارباژێر 1990 Resim ve tanım\n📅 Da eklendi Nov 13 2015 7:28PM\nخەباتی پارتیزانی له راستەوه.1-شەهید رەحمان شاناخسێ [ Daha... 👁] ✖ ✖ 0 0 ✔ 82% ✍ S.E. 13-11-2015 19:28:07\n📷 پۆلێک پێشمەرگەی کەرتی 1 ی تیپی 37ی شارباژێر لە گوندی ئەشکان 1987 Resim ve tanım\n📅 Da eklendi Feb 19 2016 2:55PM\n👁 Bu başlık 4,416 defa görüntülendi\nپۆلێک پێشمەرگەی کەرتی 1ی تیپی 37 شارباژێڕ ساڵی 198 [ Daha... 👁] ✖ ✖ 0 0 ✔ 72% ✍ S.E. 19-2-2016 14:55:39\n📷 پۆلێک پێشمەرگەی کەرتی 2ی تیپی 37 شارباژێر لە گوندی کوڕەداوێ ساڵی 1983 Resim ve tanım\n📅 Da eklendi Feb 19 2016 3:24PM\n👁 Bu başlık 3,521 defa görüntülendi\nپۆلێک پێشمەرگەی یەکێتی لە گوندی کوڕەداوێی شارباژێر [ Daha... 👁] ✖ ✖ 0 0 ✔ 72% ✍ S.E. 19-2-2016 15:24:12\n📷 پۆلێک پێشمەرگەی یەکێتی لە شارباژێڕ Resim ve tanım\n📅 Da eklendi Feb 19 2016 3:08PM\n👁 Bu başlık 3,236 defa görüntülendi\nوەستاوەکان لە ڕاستەوە: 1-مەجیدی حاجی عەلی، 2- مامە [ Daha... 👁] ✖ ✖ 0 0 ✔ 72% ✍ S.E. 19-2-2016 15:08:34\n📷 پێشمەرگەکانی حیزبی شوعی لە مەقەری سپیاری شارباژێر ساڵی 1985 لە کاتی ئاهەنگ و گۆرانی وتندا Resim ve tanım\n📅 Da eklendi Apr 29 2016 1:29PM\n👁 Bu başlık 4,414 defa görüntülendi\nلە پێشەوە: 1-جوتیار کوری جەلال ئەبو شوارب 2-ئامانج [ Daha... 👁] ✖ ✖ 0 0 ✔ 82% ✍ S.E. 29-4-2016 13:29:57\n🏰 توانا، شارباژێڕ Mekanlar\n👁 Bu başlık 1,221 defa görüntülendi


مەرەقی "با" بردە.\nلەو دونیا پەراوێزخراوەی ئێرە کێ بەو بەیانیە زووە گوێ لۆ هاشوهوشی گەڵای وشك شل دەکا؟ کام ژن دڵی دێ پرچی خۆی بداتە دەست هۆزە بایان تا بەکەیفی خۆیان تەخشانو پەخشانی بکەن، رەنگی سپی و نارنجی بۆیە کاڵبۆوەکانی لێ سەراو بن کەن؟\nلەو سەرمایەی ئەوڕۆ قاپوتە درێژ و ئەستورەکەی خۆی بەو هەموو خۆشەویستیە وا توند لە بازنەی ئامێز دەگوشی.\nتەماشا! تەماشای ئەوبەری ئەو ڕوبارە بکە، بەلەمەکانیش وا بەو بایە وەك هەموو شتێکی ئەو زەویە بیێئۆقرەیی دەیانگرێ، شین و سپی و رەنگی ترن . وا بە گوریس بە رۆخی روبارەکە بەستراونەتەوە و هێشتاش بەرزەفت نابن.\nوای لە هۆزە با! قەلسی بە هاتنیان چونکە کە دێن، بێئۆقرەیی دێ!\nئێستا نە خۆشیت بە "با' دێ و نە بە پایزیش. ماوەیەکە دڵخۆش نی بە جوانی سروشت. چیتر بەرگەی دەمدەمی و ئاڵوگۆڕیەکانیت تێدا نەماوە. تەنها هاوین نەبیکە جارجارە بیری دەکەی. لەوانەیە ئەو بیرکردنەشت لەبەر سەرماو سەهۆلی ئەو باکورە ی ئێرە بێ. هاوینت لا ئازیز ماوە، بەڵام هێشتاش گەرمی قاپوتەکەت لا پەسەند ترەو وا هەست دەکەی کە تەنها قاپوتی ئەستۆر بە هانای لەرزینی بەدەنت دێ لە سەرمای زستانی ئێرە. هەر لۆیەش نازی قورسی و ئەستوری هەموو قاپوتەکانت زۆر دەکێشی.\nبە خۆشت نازانی چ شتێك هاندەر بوو لۆ هاتنت!\nبەڵام دەزانی لۆ کێ هاتی!\nهەر بە سروشت خۆت ژنەکی دوودڵ هەڵکەوتووی . بەڵام ئەمڕۆ وا هەست دەکەی زۆر ئارامی. ماوەیەکە دڵی خۆت بەوە خۆشکردیە کە هەموو تەمەنێك دیاریێك دێنێ. ئی ئەو تەمەنەی ئێستای تۆش ئەو ئارامیەیە.\nیەكڕێ هاتی و لەو سەرە فلکەیە وەستای. کە هاتی هۆزە بایەکانیش بەرز هەڵیانکرد و نزم دایانکردەوە .پێش هاتن لەگەڵ خۆت دەدوای. دەتگوت لەوانەیە هۆرمۆنێك بێ و لە هەڵکشان دابی، دەترسای لە پر دابەزیتەوە و بڕیارەکەت پێبگۆڕی. یانیش دەتگوت لەوانەیەگۆڕان لە تەمەن بێ کە سۆزی هەستەکانت وا بەوهەموو پەرۆشیە لێ هان دەدەن.\nلە ژورەکەت چەندین لاپەڕەی نوسراو هەیە کە لەسەر مێزەکە لاموبالات وەلاوە نراون، چەندین چیرۆکی تەواونەکراو، کتیبی جۆراوجۆر کە هێشتا هەر بەتەمای تەواو خویندنەوەیانی و نایکەی! ئای کە وەڕسی داتدەگری لە بونیان و لە تەواو نەکردنیان! هەندێك جار وا هەست دەکەی "با' یەکان لە خۆت بچن و وەك تٶ ناجێگیر بن. لۆیەش کەیفت پێیان نایێ، چونکە ئەتو کە بەرگەی ئەو هەموو ناجێگیریەی خۆتت نەمایە، چجا بەرگەی سەرلێشێواوی "با'ش؟\nبڕیارت دا پەرۆشی وەلا بنێی و هاتی!\nکات: هێشتا هەر زووە\nشوێن: بازاڕێکی چۆڵ\nساردە، پەنجەکانت هەم تەزیون و هەمیش سۆزی نوسین دایگرتوون. پەنجەکان لە بیر خۆت دەبەیەوە، چونکە "تٶ" ئێستا مەستی سۆزێکی تری. جەسوورییەك دایگرتووی کە خۆشت تێناگەی لۆهێندە سووری لەسەر رووبەڕووبونەوە ی مەرەقی ئەو سۆزەت.\nهۆزە بایەکان لەسەرەوە توند تێكدی دەئاڵان و لە خوارەوەش ئاسان یەکتریان بەردەدا. ئەوانیشت وەك ئاشقانی ئەو سەردەمە هاتنە بەرچاو کە گوریسپەتن،بە خۆشەویستی و ئیشق ئاشنا نابن.\nوشەی" ئیشقت" هاتەوە بیر! گرێیەك لە هەناوت پەرت بوو. ئێ خۆ دیارە چ شتێك ئەوڕۆ ئەتۆی وە دەرنا، مەگەر سۆزوغەریبی کردنت لۆ ئیشقێك نەبوو؟ ئەدی وا نەوەستاوی تا بگاو دوبارە ئاشق بیەوە؟\nلە ئیشقێك دەگەڕێی نە لە بای ساردو نە لە رەنگی پایز بکا. سۆزی ئیشقی رۆژانێكە کە هێشتا بەهارت لا تەڕو سەوزو ناسك بوو، ئیشقێکی ئازاد لە تەوژمی خوێنی دڵێکی تەندروست ئاسان مەلەبکا. لۆیە هاتی و گوێت نەدایە هەورە نزمەکانی ئاسمانی ئەوڕۆ. ئەگەری هەورەتریشقە و گەوارەش ناتترسێنن.\nلەبەر خۆت دەتگوت "چی تێدایە با من دەستپێشخەربم".\nدەتگوت "بە سڵاوێك ڕایدەگرم و بە ئارامی دەیلێمێ کە دەمەوێ بیناسم".\nپێدادەگری ئەو مەرەقەت بینیە دی، نەك بیخەیە سەر کاغەز و ببیتە چیرۆکێکی تەواونەکراو، یانیش حەسرەتەکی نەهاتەدی.\nپیاوێك لەولا بە دەرکەوت.جادەکانی نێوانتان درێژ و باریك بوون.\nسۆزی ئەو مەرەقە هێشتا هەر لە قوڵپدانەوەیە و دەتکوڵێنی.\n"بایەك" پیاوەکەی وەگەر خۆی داوخێراتر بەرەو رووت هات، سڵاوێك بە دەنگێكی باریك و تیژ،هی ترس و دودڵیێك کە لە جورئەتی ئەورۆتی نەدەکرد لە قوڕگت هاتە دەر.\n"سڵاو سەرچاو"کابرا وەڵامی داوە.\nهەردووكتان کپ بوون!\nهۆزە بایەکەی ئیستا هەر لە گڤە گڤ بوو، تووڕە تر هەڵیکردو هەموو شتێکی بە هەوا خست. پایز زەردتر و رووتتر هەڵگەڕاو دەرفەتی قسە کردن قوت بوو.\nپیاوەکەت لێبوو بە سێبەر، زۆر نەناست هاتە بەرچاو. ئەو سێبەرە نائاشنایە وا حەزی مەراقێکت دەکوژێنتەوە.\nواز لە سێبەرەکە دێنی و دێڵی رەتت بدا.\nزۆری نەبرد کابرا رەت بوو و رۆیشت. ئەتووشکەوتیەوە ناو خۆت!\nبە بروسکەیەکی کورت و خێرا مێشکت پرسی: مانگی داهاتو نابیە ٥٠ ساڵ؟\nبێزت لە بوونی سەرماو بۆنی ئەو پایزە بۆوە کە دەهات لە سەرودڵت بدا. هەستت بە دورکەوتنەوەی بەهار دەکرد، واتزانی پسولەی گەڕانەوەت بۆ دواوە تاهەتا گوم کردییە. غەریبیت لۆ دڵدارییە کورت و درێژەکانی رۆژانێك هەستا. ئێستا تارمایی زۆربەی ئەو نێرانەی کە هەستەکانیان جوڵاندبووی ڕونتردێنە بەرچاوت.\nبیرئاڵۆزی بە حەزی جحێل بونەوە و ترس لە گەورە بوون، پەستی بەو شتانەی لە دەستچوون و تازەش سەختە ببنەوە.\n٢٠ ساڵی دوورە وڵاتیت خەمێکە، ترسی تەنیایی رۆژانی ئێستات ومەتەڵی چۆن گوزەرانی تەمەنی داهاتووشت خەمی ترن.\nبایەکان وەك خٶیان هەر بێباکن... هێشتاش هەر لەسەرەوە لۆ خوار هەڵکش و داکشیانە.\nخەمسوكیەکم لێتنەدیت، لەگەڵ خودت ئاشتبوویتیەوە یانیش هێشتا هەر لێك زیزن؟\nوا بزانم بەرگەی ئەو هەموو ئاڵوگۆڕیەو سەراوبن بونەی ناخی خۆتو دەرێی خۆتت نەما.\nجێگەی پەرۆشی و سۆزی گەڕانت بە دوای ئیشقێك سوێیەكگرتیەوە.\nکات رانەدەگیرا و "با"ش بەرزەفت نەدەبوو، ئامادەباشیت کرد لۆ جێهێشتنی فلکەکەی کە واتدەزانی دەبێتە شوێنی جێژوانێك.\nجانتاکەت توند لە شانت قایم کرد و وەگەر بایان کەوتی و بەرەو ماڵ رۆشتیەوە.\n٥\_٩\_٢٠١٩ - درامێن - نەرویج


ناڕێکی و ئۆبجێکتی بۆش\nTuesday, 01.17.2017, 18:46\nئەم وێنانە ئاکتێک نین بۆ پێکەنین ، ئەمە قسەی هەموومانە.\nسەرەتا بە تێڕوانین لە وێنەکان ڕەنگە وەک ئاکتێکی کۆمیدی دەربکەوێ کە لەلایەن کەسێک بۆ دروست کردنی پشێوی ئامادەکرابێت ، بەڵام ئەم کارە لە ناوەخنیدا و کەرەستەی کارەکە نامەی خوێندکارە ناڕازێکانی کۆلیژی هونەرە ، و چیا جەمال هەستاوە بە دروستکردنی ئەم کارە .\nئەمەش دژ بەو سیستەمە سەربازییەی کە لە گشت جومگەکانی ژیانی ئێمەدا ئامادەییان هەیە و بەتایبەتی ئەو ئەقڵیەتە بەسەرچووە تەقلیدیەی کە کۆلیژێکی وەک کۆلیژی هونەر بەڕێوە دەبات ، ئەمە قسەی هەموویانە پێکەوە کۆکردنەوەی ناڕازییەکان و هەمان داواکاری خوێندکارەکانی تریشە، کە لە سەرەتایی خوێندنەوە ئەیکەن و تا خوێندن تەواو ئەبێ فەرامۆش ئەکرێت..\nتەمەنی ئەم کارە نیو کاژێر بوو ، پاش نیو کاتژمێر بە فرمانی بەڕێزانی بەڕێوەبەر دادەگیرێت و تەسلیم بە ڕاگری کۆلیأ دەکرێت، بەڵام خوێندکارەکان قسەی خۆیان کرد و بە بەرێوبەرەکانیان ووت ئەو سیستەمەی ئێوە داتان ناوە گوێی پێنادەین و ئەو هونەرەی ئێوە بۆ ئێمە بێ ماناییەکە کە شایەنی ئەوەیە هەموو ڕۆژێک بە ووشەیەکی پووچ دایپۆشین ، ڕەنگە لەزۆر جێگەدا سیستەمی ڕێکی و ئەقڵیەتی ریزکردن بە تەواوەتی بووبێت بە دیاردە بەڵام ئەمە قورسترین کارە کە بتوانرێت لەناو هونەردا ئەنجام بدرێت ، هونەر بە سروشتی خۆی ناڕێکی خستنە ڕێکیەوەیە،درزی ناو سیستەمە تۆکمەکانە .\nئەرشیفی (چێنەر جەمال)ی نووسەر\nئەو کاتەی ئیتر حیزبەکان بە دەنگی ئێمە نامێنن!\nئەبوبەکر کاروانی نەیزانی شیبکاتەوە\nشۆڕشگێڕ و خیانەتکار و بازرگان


دامەزراوە ئەمنی‌و تەندروستییەكانی هەرێمی كوردستان هەوڵەكانیان چڕكردووەتەوە بۆ رێگەگرتن‌و دەستبەسەراگرتنی حەبی قاچاخی ترامادۆڵ كە لەگەڵ ئەوەی چارەسەری نەخۆشی شێرپەنجەیە بووەتە بەربڵاوترین ماددەی هۆشبەر.\nهیچ مانگێك تێناپەڕێت كە دامەزراوە ئەمنی‌و تەندروستییەكان دەستبەسەراگرتنی ملیۆنان جۆر لەو حەبە رانەگەیەنن، كە لەلایەن بازرگانانی ماددەی هۆشبەرەوە دەهێنرێت، لەكاتێكدا ئەو حەبە بۆ مەبەستی چارەسەری شێرپەنجە قەدەغە نەكراوە.\nشارەزور بووەتە دیارترین ناوچەی بەقاچاخهێنانی ئەو حەبە، كە رۆژانە دەزگا ئەمنییەكانی سنورەكە دەستبەسەراگرتنی بڕێكی زۆری رادەگەیەنن.\nئاراز محەمەد، وتەبێژی ئاسایشی پارێزگای هەڵەبجە بە (ژیان)ی وت "بەحوكمی ئەوەی ناوچەكەمان لەسەرسنورە بۆیە حاڵەتی قاچاخیكردن بەدەرمانەوە ڕوودەدات بەتایبەت حەبی ترامادۆڵ كە بەڕێژیەكی زۆر دەستی بەسەردا دەگیرێت".\nوتیشی "ئەوانەی بازرگانی بەو حەپەوە دەكەن دانیشتووی هەرێمی كوردستانن‌و بەكارهێنەرانیشی لەناوەوەی هەرێمن, حەپەكە لە زمنی ماددە هۆشبەرەكاندایە".\nبەپێی رێنماییەكانی وەزارەتی تەندروستی، ئەو حەبە تەنها ئەو كەسانە دەتوانن بەكاری بهێنن كە نەخۆشی شێرپەنجەیان هەیە ئەویش دەبێت بەنوسراوی پزیشك بێت، نابێت بە ئاشكرا و بەهەموو كەسێك بفرۆشرێت.\nخاڵس قادر، وتەبێژی وەزارەتی تەندروستی باسی لەوەكرد، حەبی ترامادۆڵ قەدەغەنەكراوە، بەڵام دەبیت پێدانی بەنەخۆش بەپێی ڕەتەچەی پزیشك بێت, هاوردەكردنیشی بەڕێگەی یاسایی‌و بەكوالێتی كۆنترۆڵدا تێبپەڕێت، بەكارهێنانیشی زۆر بووە بەپێی ڕێنمای پزیشكی.\nهەروەها بۆ (ژیان) ئاماژەی بەوەدا، ئەو حەبە لەگەڵ مادەی هۆشبەر دەتوانرێت تێكەڵ بكرێت، هاوردەكردنی بەشێوەی قاچاخ یان بەكارهێنانی بەبێ ڕەچەتەی پزیشك دەچێتە چوارچێوەی بەكارهێنان‌و بازرگانیكردن بەماددە هۆشبەرەكانەوە.\nبەوتەی خاڵس قادر، حەبەكە زیاتر ئازارشكێنە بەكارهێنەرەكانی ئەوانەن كە نەخۆشی بەئازاریان هەیە, بەڵام بەهۆی ئەوەی بە شێوە قاچاخ هاوردە دەكرێت خەڵكانێكی تر وەك مادەی هۆشبەر بەكاریدەهێنن.\nترامادۆڵ بەدوو شێوە وەك مادەی هۆشبەر بەكاردەهێنرێت یان بەتەنها بەكاردەهێنرێت یان لەگەڵ مادە هۆشبەرەكانی تردا تێكەڵ دەكرێت.\nئەو كەسانەی بەهۆی بەكارهێنانی ئەو جۆرە حەبەوە دوور لەرێنمایی پزیشكی دەستگیردەكرێن، بەپێی یاسای تایبەت بەبەرەنگاربوونەوەی ماددەی هۆشبەر دادگایی دەكرێن‌و سزایان بەسەردا دەسەپێنرێت،كە زۆرجار سزای بەندكردن‌و پێبژاردن دەیانگرێتەوە.\nسەرۆكی لیژنەی تەندروستی‌و ژینگە لە پەڕلەمانی كوردستان جەختدەكاتەوە، حەبی ترامادۆڵ دەبێت لەژێر چاودێری‌و بەپێی ڕەچەتەی پزیشك بدرێت بەنەخۆش، بەڵام لەهەرێمی كوردستان لەهەموو نورینگەكاندا لەبەرئەوەی ڕێنمایی پێویست‌و چاودێری نییە بەشێوەی هەڕەمەكی دەدرێت بەئەوانەی بەكاریدەهێنن.\nزوڵفا مەحمود بۆ (ژیان) وتی "بەهۆی زۆری خواست لەسەری، ئەو حەبە بووە بەبسنسێك بۆ ئەوانەی بازرگانی پێوەدەكەن، زیاتر لەساڵێكە بازرگانیكردن بەو حەپەوە زیادیكردووە".\nهەروەها ئەوەی خستەڕوو، ئەو حەبە لەزۆربەی نێرگەلەخانەكاندا بەكاردەهێنرێت، دوای ئەوەی بەدواداچوون بۆ كۆمەڵێك كافتریا كراوە كە تامی نێرگەلەكەی خۆش بووە، دەركەوتووە حەبی ترامادۆڵیان تێكەڵی كردووە.


“پڕۆژە یاسای بودجەی عیراق ڕەوانەی پەڕلەمان نەكراوە” – تۆڕی میدیایی خەڵک\n“پڕۆژە یاسای بودجەی عیراق ڕەوانەی پەڕلەمان نەكراوە”\n2019/11/18 - 9:56 AM\nئەندامێكی لیژنەی دارایی لە پەڕلەمانی عیراق ڕایدەگەیەنێت، تا ئێستا پڕۆژە یاسای بودجەی ڕەوانەی پەڕلەمان نەكراوە.\nهەرچەندە بەپێی یاسادەبوو لە 15-10ی ئەمساڵ پڕۆژەكە ڕەوانەی پەڕلەمان بكرایە، بەڵام بەهۆی ئەنجامدانی خۆپیشاندنەكانی عیراق، پڕۆژەكە ڕەوانەی پەڕلەمان نەكرا و تا ئێستاش خۆپیشاندانەكان بەردەوامە و مەترسی بۆسەر تێنەپەڕاندنی پڕۆژەكەشدروست كردووە.\nشیروان میرزا ئەندامی لیژنەی یاسایی لە پەڕلەمانی عیراق بە (خەڵك)ی ڕاگەیاند، كورد داواكاری خۆی هەیە و داواكاری خۆی ناردووە بۆ ئەوەی لە پڕۆژە یاسای بودجەی ساڵی داهاتوو جێیبكرێتەوە، بەڵام ئایا داواكارییەكە چییە و چۆنە ووردەكاریەكەی نازانین، چاوەڕێ دەكەین بێتە پەڕلەمان و گفتوگۆش لەو بوارە هەیە و بەردەوامە.\nوتیشی”شتێك نییە بەناوی داخوازی و جێبەجێكردنی، یاخود ئەوە نییە هەموو خواستەكانی كورد ڕەتبكرێتەوە، بەڵكو ئەوەیە ئایا ئەوەی كورد داوای دەكات هەمووی جێبەجێ دەكرێت یاخود بەشێكی ڕەتدەكرێتەوە”.\nئاماژەی بۆ ئەوەش كرد، بۆ وەرگرتنی مافەكانمان لە بودجە پێویستمان بە دانوستان هەیە.\nئێران لەسەر پشتیوانیكردنی خۆپیشاندەران وەڵامی ئەمریكای دایەوە\nدواین ئاماری زیانە گیانییەكانی ئاڵۆزییەكانی ڕۆژهەڵاتی كوردستان


سەرۆکی هەرێمی کوردستان لە مەراسیمی پێشوازیکردن لە تەرمی د. نەجمەدین کەریم ڕایگەیاند، لەبەردەم تەرمی د. نەجمەدیندا دووپاتیدەکەنەوە کە پێویستە مادەی 140 جێبەجێبکرێت و کێشەی ناوچە کێشەلەسەرەکان چارەسەر بکرێت.\nئێوارەی ئەمڕۆ هەینی6ی تشرینی دووەمی 2020، تەرمی د. نەجمەدین کەریم، پارێزگاری پێشووی کەرکوک لە ئەمریکاوە گەیشتەوە هەرێمی کوردستان و بە ئامادەبوونی ژمارەیەک بەرپرسی سیاسی مەراسیمێکی بۆ ڕێکخرا و نێچیرڤان بارزانی، سەرۆکی هەرێمی کوردستان وتارێکی پێشکەشکرد.\nلە وتارەکەیدا، سەرۆکی هەرێمی کوردستان ستایشی ڕۆڵی د. نەجمەدینی کرد لە برەودان بە پەیوەندییەکانی هەرێمی کوردستان و ئەمریکا و وتیشی: "دکتۆر نەجمەدین جێگەی متمانەی سەرۆک بارزانی و سەرۆک مام جەلال بوو."\nنێچیرڤان بارزانی ئاماژەی بەوەشكرد: "گەورەترین هەوڵی دکتۆر نەجمەدین چارەسەرکردنی کێشەی کەرکوک و ناوچە کێشە لەسەرەکان و جێبەجێکردنی مادەی 140 بوو، بەڵام بەداخەوە کە حکومەتی عێراق پابەندی دەستور نییە و تاوەکو ئێستا ئەو کێشەیە بە هەڵواسراوی ماوەتەوە."\nسەرۆکی هەرێمی کوردستان جەختیشیکردەوە: "لێرەوە لەبەردەم تەرمی دکتۆر نەجمەدین دووپاتیدەکەینەوە کە پێویستە پرسی کەرکوک و ناوچە کێشە لەسەرەکان بە دیالۆگ چارەسەربکرێت و مادەی 140 جێبەجێبکرێت."\nگەرمیان؛ تەرمی کچێکی 15 ساڵ بردرایە نەخۆشخانە.. کوژراوە یاخود خۆی کوشتووە؟\n2020.11.09 - 10:20


ئه‌رده‌ڵان به‌كر\nهونه‌رمه‌ند ئه‌رده‌ڵان به‌كر\nئەردەلان بەكر لە ساڵی ١٩٦٧ لەگەرەكی خانەقای شاری قەڵاو منارەی هەولێری پایتەختی هەرێمی كوردستان لە\nنێو بنەماڵەیەكی كورد پەروه‌ر و شۆرش گێڕ لەدایك بووە.\nئەردەلان لەسەردەمی تەمەنی لاوی دا پەیوەندی بەریزەكانی شۆرشی ئازادی خوازی كوردستان دەكات و دەبێتە پێشمەرگە، ماوەی چەند ساڵێك لە ریزی پێشمەرگەدا خەبات دەكات، پاشان دەست دەكات بەكاری هونەری گۆرانی گوتن.\nئه‌رده‌ڵان خاوەنی چەندیین بەرهەمی گۆرانی ناوازوە و جوانە، لە سەرەتایی ساڵانی (١٩٩١) لە دوایی راپەرینە مەزنەكەی كوردستان، لەگەڵ كۆڕەوە جەماوەریەكی 31 ئاداری ئەو ساڵە كوردستانی بەجێهێشت و رووی كردە دەرەوەی وڵات، پاش ماوەیەك لە وڵاتی سوید گیرسایەوە، ئەردەلان شان بەشانی دەستیەكی دیار و بەرچاو لە هونەرمەندانی گۆرانیبێژی كورد لە وڵاتی سوید درێژەی بە كارە هونەرییەكانی دا و توانی 5 ئەلبومی گۆرانی\nبەرهەم بهێنێت، كە پێكهاتبوون لە (كچیی گاور ١٩٩٧، بەینۆ ١٩٩٨، هەورامان ٢٠٠٠، زۆر دەترسم ٢٠٠٣، خەونێك بوو ٢٠٠٧) كە دوایین ئەلبومی بوو، جگە لەوانەش بەشداری چەندیین ئاهەنگ و بۆنەی جیا جیا كردووە لە وڵاتانی ئەوروپا، بەتایبەتی لە جەژنی نەورۆز و بۆنە تایبەتیەكان بۆ رەوەندی كورد لەتاراوگە، هونەرمەند (ئەردەلان بەكر) لە نەورۆزی ٢٠٠٨ لەلایەن كۆمپانایای كۆرەك میوزیك بۆیەكەمین جار دوای ئەوەندە ساڵە دوورە .\nوڵاتییە گەڕایەوە بۆ كوردستان و چەند ئاهەنگێكی لە شاری هەولێر ساز كرد. به‌داخ و كه‌سه‌رێكی گرانه‌وه ئه‌م هونه‌رمه‌نده له رێكه‌وتی١٠/١٠/٢٠٠٩ به‌هۆی نه‌خۆشی شێرپه‌نجه له نه‌خۆشخانه‌ی كارۆلینسكای ستۆكهۆڵم دڵی له‌لێدان\nكه‌وت و بۆ هه‌میشه ماڵئاوایی له ژیان كرد، رۆحی شاد و یادی به‌رز بێت.


حکومەتی عێراق و هەرێم لەسەر "ژمارەی ڕاستەقینە"ی پێشمەرگە ناکۆکن\nهێزە سیاسییەکانی عێراق و هەرێمی کوردستان موشتومڕەکانیان لەسەر ژمارەی ڕاستەقینەی پێشمەرگە و چۆنێتیی کارکردن و هێڵە گشتییەکانی کاری پێشمەرگە بەردەوامە و وەزارەتی پێشمەرگە دەڵێت، پێسمەرگە سەر بە وەزارەتی پێسمەرگەیە و یاسای خۆی هەیە.\nئاژانسی هەواڵی فەرمیی عێراق لە زاری بەهادین نوری، وتەبێژی دەوڵەتی یاساوە ڕایگەیاند، “تاوەکو ئێستا ژمارەی ڕاستەقینەی هێزەکانی پێشمەرگە نازانین، بەڵام زانیارییەکان ئاماژە بۆ ئەوە دەکەن ژمارەی راستەقینەی پێشمەرگە 60 هەزارە نەک 120 هەزار”.\nباسی لەوەشکردووە کە هێزی پێشمەرگە سەربە وەزارەتی بەرگریی عێراق نییە و پەیوەست نییە بە فەرماندەی هێزە چەکدارەکانی عێراقیشەوە و هیچ فەرماندەیەکی عێراقییش ناتوانێت جوڵە بە هێزەکانی پیسمەرگە بکات یان فەرمانیان پێبکات، جەختیکردەوە کە هێزی پێشمەرگە سەربە هەرێمی کوردستانە.\nڕاشیگەیاند، پێویستە وردبینی لە تۆمارەکانی تایبەت بە پێسمەرگەدا بکرێت لەلایەن دیوانی چاودێریی داراییەوە،\nئاماژە بەوەشکراوە کە زۆرینەی ئەندامانی پەرلەمان داوای ڕێککەوتنی نوسراو لەگەڵ هەرێمی کوردستان دەکەن.\nلەلایەکی دیکەوە جەبار یاوەر، ئەمینداری گشتیی وەزارەتی پێشمەرگە ڕایگەیاند، “هیچ دەقێکی دەستوری نییە پێشمەرگە ببەستێتەوە بە وەزارەتی بەرگریی عێراقەوە، پێشمەرگە سەربە وەزارەتی پێشمەرگەی هەرێمە و یاسای تایبەت بە خۆی هەیە”.\nئاماژەی بەوەشکردووە، دەستوری رێگە بە هەرێمی کوردستان دەدات خاوەنی هێزی تایبەت بەخۆی بێت و لەسەر حکومەتی ناوەندیش پێویستە پاڵپشتیی پێشمەرگە بکات.\nڕاشیگەیاند کە ئەوان ئەفسەریان هەیە کار لەناو فەرماندەیی ئۆپەراسیۆنە هاوبەشەکان دەکات.\nناوچەی سەوز لەبەغداد لەلایەن لیوای تایبەتی ئەنجومەنی وەزیرانەوە داخرا. بەپێی هەواڵی میدیا عێراقییەكان، بەیانی ئەمڕۆ لیوای تایبەتی پاراستنی…


ڕکابەرە سیاسییەکانی لوبنان داواکەی سەرۆکی وڵاتەکە بۆ گفتوگۆکردن ڕەت دەکەنەوە\nسەرۆکی لوبنان میشێل عەون\nڕکابەرە سیاسییەکانی سەرۆکی لوبنان میشێل عەون داواکەی ڕەت دەکەنەوە بۆ ئەنجامدانی گفتوگۆیەکی نیشتیمانی لەسەر خراپبوونی قەیرانی ئابووری و کێشەکانی دیکەی وڵاتەکە، هەست دەکەن سەرۆکی وڵاتەکە هەوڵ بدات گفتوگۆکان بەکاربهێنێت بۆ بەرژەوەندییە سیاسییەکانی خۆی و حیزبوڵا.\nئەمەش هاوکاتە لەگەڵ دابەزینی زیاتری نرخی دراوی ئەو وڵاتە، بەشێوەیەک لە سەرەتای ئەم ساڵەوە بۆ لە سەدا 15 نرخەکەی دابەزیوە، ئەمەش کێشە و ئازاری خەڵکی لوبنانی قوڵتر کردۆتەوە.\nمیشێل عەونی سەرۆکی لوبنان دەڵێت ستراتیژی بەرگری نیشتیمانی دەکرێت بەشێک بێت لە گفتوگۆکان.\nچاودێری سیاسیی لوبنانی مایکڵ یەنگ لە ڕۆژنامەیەکی دوبەیدا نوسیویەتی " ستراتیژی بەرگری زرنگانەوەیەکی تایبەتی بۆ حیزبوڵا هەیە، ئەمە زاراوەیەکی دیکەیە بۆ دۆزینەوەی شێوازێک بۆ یەکخستنی جبەخانەی چەکەکانی حیزبوڵا لەگەڵ جبەخانەی چەکەکانی وڵاتەکەدا."\nجێی ئاماژەیە لە دوای جەنگی ناوخۆی لوبنانەوە کە لە ساڵی 1975 ەوە دەستیپێکرد و لە ساڵی 1990 دا کۆتایی هات، حیزبوڵا تاکە گروپی چەکدارییە لە وڵاتەکە کە هێشتا چەکی بەدەستە و چەکەکانی ڕادەستی دەوڵەت نەکردووە، زۆرێک لە لوبنانیەکانیش داوایان لە حیزبوڵا کردووە چەک فڕێبدەن.\nڕکابەرە سیاسییەکانی عەون گومانیان لەوە هەیە عەون هەوڵ بدات گفتوگۆکان وەکو هۆکارێک بەکاربهێنێت بۆ ئەوەی حیزبوڵا ڕازی بکات دوای کۆتایی هاتنی خولی سەرۆکایەتیەکەی زڕ کوڕەکەی خۆی جیبران باسیل شوێنی بگرێتەوە.\nتاوەکو ئێستا سەرۆک وەزیری پێشووی لوبنان سەعد حەریری و ڕابەری دروز وەلید جومبلات و ڕکابەرە مەسیحیەکەی عەون سەمیر گیاگیا داواکەی عەونیان بۆ ئەنجامدانی گفتوگۆ ڕەت کردۆتەوە.


ئەڵمانیای کۆلۆنیالیست و نامیبیای قوربانی.\nسەردەمی سەرھەڵدان و بەھێزبوونی کۆلۆنیالیزم لەسەدەی ١٩ دا ئەڵمان بەتایبەت بسمارک چاوی بڕیبووە داگیرکردنی ئەوروپا زیاتر لەوەی ھیچ ئامانجی پەلھاویشتن نەبوو بەرەو ئەفەریکا و ئاسیا.. ھەر ئەم فاکتەشە کەوای کردووە ئەڵمان لەدەرەوەی ئەوروپا مێژوویەکی وا تایبەتی کۆلۆنیالیستی نییە. دوای دروست بوونی رایخی یەکەم لە ١٨٧١ لەسەر دەستی بسمارک دا، تا وازھێنانی ئەڵمان بە دراوسێکانییەوە سەرقاڵ بوو.. دوای وازھێنانی ئەو لەریکان ١٨٨٤-١٩١٥ ھەندێ وڵاتی لە ئەفەریقا داگیر کرد.\nوڵاتی نامیبیا، کۆلۆنی ئەڵمانیا بووە. لەسەردەمانێکدا١٩٠٤-١٩٠٨ نزیکەی ١٠٠,٠٠٠ھەزار کەسیان لە دوو ھۆزی دیاری ئەو وڵاتە، Herero,Nama کوشتووە. ئێستا پاش ١٠٠ ساڵ تێپەڕبوون بەسەر ئەو کوشتارەدا، حکومەتی ئەڵمانی ددان بەتاوانەکەی ئەو جینۆسایدەی ئەنجامی داوە دەنێت و ئامادەی قەرەبووکردنەوەی زیان لێ کەوتووانە.. بڕیارە بڕی ١,١ ملیارد یۆرۆ بدرێتە نامیبیا، جگە لەوەی کەوا لەماوەی ٣٠ ساڵی ڕابووردوودا بڕی یەک ملیارد ھاوکاری جۆراوجۆر پێشکەشی ئەو وڵاتە کراوە... لەبواری تەکنەلۆژی و کشتوکاڵ و زۆر بواری تریشدا ئەڵمانیا ھاوکاری نامیبیایە...\nھەردوو حیزبی گەورە CDU&SPD کۆمیسیۆنێکیان پێکھێناوە بۆ «کارکردن لەسەر کۆلۆنیالیزمی وڵاتەکەیان». دەیانەوێ وێنەیەکی تری ئەرێنی ئەڵمان نیشانی جیھان بدەن. لە ڕاستیشدا ھەنگاوێکی نوێی و جێی ئەوەیە بەچاوێکی بەرزەوە تێی بڕواندرێ. ھەر نەبێت لە ئیستادا وڵاتی قوربانی لە ھیچ ڕوویەکەوە لە عۆدەیدا نییە ڕووبەڕووی ئەڵمان بێتەوە. کەواتە کاتێ دەسەڵاتدار چاکەیەک بە زیانی خۆی دەکات، مانا و بەھای گەور ەی ھەیە...\nئەوەی جێی سەرنجە ماوەی ٧ ساڵە ھەردوو حکومەت بە بێدەنگی خەریکی گفتوگۆ و چارەسەری ئەم کێشە گەورەیەن...ڕێکەوتنێکی ٧ لاپەڕەییان گەڵاڵە کردووە. بابەتێکی تریشی بریتییە لە گەڕاندنەوەی تاڵانییە ھونەرییەکان بۆ نامیبیا.


ئه‌ربه‌عین تابلۆی یه‌کگرتوویی هه‌ر دوو گه‌ل و حکومه‌تی ئێران و عێراق - جام کوردی\nله‌م ڕۆژانه‌دا ئه‌وه‌ی که له ئێران و عێراق ده‌بینرێت به دڵنیاییه‌وه زۆر پیلان و نه‌خشه‌ی دوژمنان و ناحه‌زانی هه‌ر دوو وڵات بۆ داهاتوو پووچه‌ڵ ده‌کاته‌وه.\nماوه‌یه‌که سه‌ردانی زیاره‌تکارانی ئێرانی بۆ به‌شداری له یادی چله‌ی ماته‌مینی ئیمام حوسێن (ع) ناسراو به ڕێوڕه‌سمی ئه‌ربه‌عین ده‌ستیپێکردووه. به پێی ئاماره فه‌رمییه‌کان، ئه‌م ڕێپێوانه مه‌زنه تا ئێستا چه‌ندین ملیۆن زیاره‌تکاری له ئێرانه‌وه بردووه‌ته عێراق و به‌رده‌وامیشه.\nله‌م ڕێوڕه‌سمه‌دا چه‌ندین خاڵی گرنگ ده‌بینرێت:\nیه‌که‌م: ڕێوڕه‌سمه‌که پێش هه‌موو شتێک بڕوا و پابه‌ندبوونی خه‌ڵک به بنه‌ما مه‌زهه‌بییه‌کان ده‌سه‌لمێنێت که سه‌ره‌ڕای هه‌موو کێشه و گرفته‌کان به‌و شێوازه ڕوو له شاری پیرۆزی که‌ربه‌لا ده‌که‌ن. نه دووری ڕێگاکه و نه کێشه ئابورییه‌کان نه‌بوونه‌ته ڕێگر له‌وه‌ی که خه‌ڵکی ئێران سه‌ردانی مه‌زاری پیرۆزی ئیمام حوسێن (ع) نه‌که‌ن. ڕه‌نگه هه‌ندێک خوێندنه‌وه‌ی ئه‌وه‌یان هه‌بووبێت که به هۆی گه‌مارۆکان و دۆخی ئابوری ئێرانه‌وه ئه‌مساڵ ژماره‌یه‌کی که‌م له خه‌ڵکی ئه‌م وڵاته سه‌ردانی عێراق بکه‌ن به‌ڵام ده‌بینین که ژماره‌ی زیاره‌تکارانی ئه‌مساڵ زیاتره له ساڵانی ڕابردوو.\nدووه‌م: ڕێوڕه‌سمه‌که‌ی ئه‌مساڵ زیاتر له هه‌ر کاتێکی دیکه پێکه‌وه‌بوون و یه‌کگرتوویی گه‌لانی ئێران و عێراق ده‌سه‌لمێنێت. ئه‌م دوو گه‌له به درێژایی مێژوو له دراوسێیه‌تی یه‌کتر و پێکه‌وه بوون و ته‌نانه‌ت له سه‌رده‌می ڕژێمی دیکتاتۆری سه‌دامیش لێک جیا نه‌بوونه‌وه. ئێستا ئه‌وان عێراق و ئێران به یه‌ک ماڵ ده‌زانن. ده‌بینین که به باشترین شێواز پێشوازی له زیاره‌تکارانی ئێرانی ده‌کرێت. ئه‌م پێکه‌وه‌بوونه زیاتر له هه‌ر کاتێکی دیکه نه‌خشه‌ی تێکده‌رانه‌ی دوژمنانی پووچه‌ڵکردووه‌ته‌وه. به‌م دواییانه که ژماره‌یه‌ک له خه‌ڵکی عێراق به هۆی بێکاری و نه‌بوونی خزمه‌تگوزارییه‌کانه‌وه ڕژانه سه‌ر شه‌قامه‌کان، ده‌ستی تێکده‌رانه‌ی دوژمنان ئه‌و خۆپێشاندانه ڕه‌وایه‌ی به ئاراسته‌یه‌کی دیکه‌دا برد که بتوانن زیان به په‌یوه‌ندی گه‌لانی ئێران و عێراق بگه‌ێنن به‌ڵام له زووترین کاتدا و به ووشیاری گه‌لی عێراق ئه‌و پیلانه پووچه‌ڵکرایه‌وه و ده‌بینین که چۆن ئه‌و خه‌ڵکه یه‌کگرتوویی خۆیان دیسانه‌وه بۆ جیهان و به تایبه‌ت بۆ دوژمنان پیشان دایه‌وه.\nسێهه‌م: هه‌ماهه‌نگی نێوان هه‌ر دوو حکومه‌تی تاران و به‌غدا له به‌ڕێوه‌چوونی ئه‌م ڕێوڕه‌سمه گه‌وره‌یه‌دا په‌یامێکی ڕوونی هه‌یه. ئه‌مریکا به سه‌پاندنی گه‌مارۆکانی له دژی ئێران زۆری هه‌وڵیدا که بتوانێت عێراق له‌م وڵاته جیا بکاته‌وه. هه‌ڵوێستی حکومه‌تی به‌غدا زۆر بوێرانه و ئه‌ڵبه‌ت به پێی ڕاستییه‌کانی ئێستای په‌یوه‌ندییه‌کانی له گه‌ڵ کۆماری ئیسلامی ئێران بووه. عێراق ئه‌وه‌ی ڕه‌تکردووه‌ته‌وه که پابه‌ندی گه‌مارۆکانی ئه‌مریکا له دژی ئێران بێت. هه‌ماهه‌نگی پێویست له به‌ڕێوه‌چوونی ڕێوڕه‌سمه گه‌وره‌که‌ی ئه‌ربه‌عین ده‌توانێت خه‌ونه‌کانی ئه‌مریکا و دوژمنانی دیکه بۆ داهاتووی په‌یوه‌ندییه‌کانی نێوان تاران و به‌غدا له گۆڕ بنێت،\nڕێوڕه‌سمی ئه‌ربه‌عین و ئه‌وه‌ی که ئێستا له سنوره‌کانی نێوان ئێران و عێراق ده‌بینرێت، په‌یامێکی ڕوونی گه‌یاندووه‌ته به‌ره‌ی دوژمن. په‌یامه‌که‌ش ئه‌وه‌یه که هیچ پیلانێک ناتوانێت هه‌ر دوو گه‌ل و حکومه‌تی ئێران و عێراق لێک جیا بکاته‌وه.


سەردانەكەی ماكرۆن بۆ عێراق پەیامێكی ناڕاستەوخۆ بوو بۆ توركیا\n03/09/2020 1899 جار خوێندراوه‌ته‌وه\nلە یەكەم سەردانی فەرمیدا بۆ عێراق، ئیمانوێل ماكڕۆنی سەرۆكی فەڕەنسا، ڕۆژی 4 شەممە گەیشتە بەغدای پایتەخت بە مەبەستی جەختكردنەوە و پاڵپشتیكردن لەسەر سەروەری خاكی عێراق، لە هەمان كاتیشدا خۆی لەنێو جەنگەی بارگرژییەكانی هەردوو هاوپەیمانەكەیدا (ئەمریكا و ئێران) بینییەوە.\nلەو ساوەی مستەفا كازمی پۆستی سەرۆك وەزیرانی وەرگرتووە، ماكڕۆن یەكەم سەرۆك دەوڵەتە سەردانی عێراق بكات.\nماكڕۆن لە كۆنگرە ڕۆژنامەوانییەكەیدا لە لوبنان وتی: دەچینە عێراق و بە هاریكاری نەتەوە یەكگرتووەكان پاڵپشتی لە سەروەری خاكەكەی دەكەین.\nسەرۆكی فەڕەنسا لە كۆنگرە ڕۆژنامەوانییەكەیدا لەگەڵ بەرهەم ساڵحی سەرۆك كۆمار وتی: پشتیوانی عێراقین لەجەنگی دژ بە شانە نووستووەكانی داعش و دەستتێوەردانە دەرەكییەكان.\nماكڕۆن وتیشی: دەمێكە عێراق بە دەست هێزە تیرۆرستەكانەوە دەناڵێنێت، داواشی لە دەسەڵاتدارانی عێراقی كرد بە باشی جڵەوی ئەم قۆناغە ڕاگوزەرییە بگرنە ئەستۆ، كە فەرەنسا پشت و پەناتان دەبێت لە مسۆگەركردن و دەستەبەركردنی پشتیوانی نێودەوڵەتی.\nوردەكاری پشتیوانی پاریس بۆ سەروەری عێراق ڕوون و ئاشكرا نییە، بەرپرسە عیراقییەكانیش چاویان لەوە بوو سەرۆكی فەڕەنسا پشتوانی دارایی و سەربازی بۆ عێراق ڕابگەیەنێت.\nبەرهەم ساڵحی سەرۆك كۆماریش سوپاسی ئەو پاڵپشتییەی كرد، كە فەڕەنسا لە جەنگی دژ بە داعش پێشكەشی عێراقی كردووە، هیواشی خواست سەرۆك ماكڕۆن ساڵی ئایندە سەردانەكەی بۆ عێراق دوور و درێژتر بێت.\nمستەفا كازمی سەرۆك وەزیرانیش لەكۆنگرە ڕۆژنامەنووسییەكەیدا لەگەڵ سەرۆك كۆماری فەڕەنسا، هیوای خواست فەڕەنسا و ئەوروپا یارمەتیدەر بن لە سەپاندنی سەقامگیری لە ناوچەكەدا.\nكازمی وتیشی: نایانەوێت عێراق ببێتە گۆڕەپانی ململانێ و بەرەنگاربوونەوەی هێزە جۆراوجۆرەكان، بەڵكو گەرەكییانە ببێتە ناوچەی سەقامگیری و ئارامی.\nكازمی ئەوەشی وت: فەڕەنسا و عێراق لە ئایندەدا چەند ڕێككەوتننامەیەك لە بواری ووزەدا واژوو دەكەن و لە بواری سەربازیشدا هاریكار و هەماهەنگ دەبن.\nلە دوای ڕزگاركردنی عێراق لە ڕژێمەكەی سەدام تا ئێستا، عێراق بووەتە گۆڕەپانی ململانێی واشنتۆن و تاران، لە ساڵی 2018 و دوای پیادەكردنی هەڵمەتە فشارئامێزەكەی ترامپ دژ بە ئێران، دۆخی عێراق بەرەو نائارامی زیاتر چووە.\nلەم چەند مانگەی دوایدا، فەڕەنسا پشتیوانی زیاتری خۆی بۆ عێراق دەربڕیووە، بە تایبەتیش لە دوای سەردانەكەی جان ئێف لۆریان- ی وەزیری دەرەوەی لە یۆلیۆی ڕابردوودا، ئەو كات لۆدریان وتی گرنگە عێراق خۆی لە بارگرژییەكانی ناوچەكە بپارێزیت، لە 27 ی ئۆگستۆسیش فلۆڕانس بارلی وەزیری سوپاكانی فەڕەنسا سەردانی هەریەك لە بەغدا و هەولێری كرد و جەختیشی لە بەرەنگاربوونەوەی داعش كردووە.\nپێش سەردانەكەشی بۆ بەیروتی پایتەختی لوبنان، ماكڕۆن لە چاوپێكەوتنێكی ڕۆژنامەنووسیدا وتبووی: جەنگی گێرانەوەی سەرورەی عێراق جەنگێكی سەرەكییە بۆ گەلی عێراق لە دەربازبوون لە زاڵبوونی هێزە هەرێمی و هێزە تیرۆرستییەكان.\nبە پێچەوانەی زۆرینەی بەرپرسە بیانییەكانەوە، ماكرۆن سەردانی هەولێری نەكرد، بەڵكو لە بەغدا چاوی بە نیچیرڤان بارزانی سەرۆكی هەرێمی كوردستانی كەوت.\nسەرباری ئەوەی ئەمساڵ دوا هێزەكانی فەڕەنسا لە عێراق كشانەوە، بەڵام فەڕەنسا چاوی لەوەیە پەیوەندییە ئابوورییەكانی لەگەڵ عێراقدا فراوانتر بكات.\nچاوەڕوان دەكرێت لە میانەی سەردانەكەیدا بۆ عێراق، سەرۆك ماكڕۆن باسی چارەنووسی ئەو 11 فەڕەنسییە بكات كە دادگای عێراقی لە ساڵی 2019 بە تۆمەتی ئەندامێتی داعش فرمانی لە سێدارەدانی بۆ دەركردوون.\nبەرپرسێكی عێراقیش ڕایگەیاند، سەردانەكەی ماكڕۆن بۆ عێراق پەیامێكی ناراستەوخۆیە بۆ توركیا، بە تایبەتیش كە ئەنقەرە لە یۆلیۆی ڕابردووەوە، هێرشێكی سەربازی ئاسمانی و زەمینی لە خاكی عێراقدا دەستپێكردووە كە مایەی نیگەرانی گەورەی بەغدایە.\nلە ئێستاشدا بارگرژییەكانی نێوان پاریس و ئەنقەرە بە هۆی هەردوو تەنگژەی لیبیا و خۆرهەڵاتی دەریای سپی ناوەڕاستەوە گەیشتۆتە چڵەپۆپە، بەو پێیەی توركیا لە لیبیا یارمەتی حكومەتەكەی سەڕاج دەدات و لە دەریای ناوەڕاستیشدا بە هۆی گەڕان و پشكنین بەدوای ووزەدا لەگەڵ یۆنان كەوتۆتە كێشەوە.\nكەریم بیتاڕ-ی مامۆستای زانستی ڕامیاری لە پاریس و بەیروت لەو بارەوە بۆ ئاژانسی فرانس پرێس گوتوویەتی: بە دڵنییایەوە ماكڕۆن ئامانجی هاتنە ناو پرسەكانی ڕۆژهەڵاتی ناوەڕاستە و ئەمەش ئامانجی سیاسەتی دەرەوەی وڵاتەكەیەتی.\nبیتاڕ وتیشی: سەرۆكی فەڕەنسا زیاتر چاوی لەسەر لوبنان و عێراقە كە هەردووكیان پەیوەندییان لەگەڵ ئێران و سعودیەدا هەیە، فەڕەنسا چاوی لەوەیە لە ئەگەری هەڵكشانی بارگرژییە هەرێمییەكان، بتوانێت ڕۆڵی نێوانگیری لەو ناوچەیەدا بگێڕێت.


箴言 22 CCB – پەندەکانی سلێمان 22 KSS | Biblica\n箴言 22 CCB – پەندەکانی سلێمان 22 KSS\nپەندەکانی سلێمان 22:1-29\n1ناوبانگی چاک لە دەوڵەمەندی گەورە خوازراوترە،\nڕێزیش لە زێڕ و زیو باشترە.\n2دەوڵەمەند و هەژار لەمەدا یەکدەگرنەوە،\nدروستکەری هەردووکیان یەزدانە.\n3ژیر خراپە دەبینێت و خۆی دەشارێتەوە،\n4پاداشتی بێفیزی و لەخواترسی\nدەوڵەمەندی و ڕێزداری و ژیانە.\n5چقڵ و تەڵە لە ڕێگای پیاوی خواردایە،\nبەڵام ئەوەی خۆی بپارێزێت لێی دوور دەکەوێتەوە.\n6منداڵ لەسەر ئەو ڕێگایە ڕابهێنە کە پێویستە بیگرێت،\nپیریش بێت لێی لا نادات.\n7دەوڵەمەند بەسەر هەژاردا حوکم دەکات،\nقەرزاریش کۆیلەی خاوەن قەرزە.\n8ئەوەی ناڕەوایی بچێنێت دروێنەی خراپە دەکات،\nکوتەکی تووڕەییشی دەفەوتێت.\n9ئەوەی چاوتێر بێت بەرەکەتدار دەبێت،\nچونکە لە نانی خۆی دەداتە هەژار.\n10گاڵتەجاڕ دەربکە، ناکۆکی دەڕوات،\nدووبەرەکی و ڕیسواییش نامێنێت.\n11ئەوەی حەزی لە دڵپاکی بێت و قسەی شیرین بێت،\nپاشا دەبێتە دۆستی.\n12چاوی یەزدان چاودێری زانیاری دەکات،\nبەڵام قسەی ناپاکان سەرەوژێر دەکات.\n13تەمبەڵ دەڵێت: «شێرێک لە دەرەوەیە!\nئەگەر بچمە گۆڕەپانەکان دەکوژرێم!»\n14دەمی ژنی بەدڕەوشت چاڵێکی قووڵە،\nئەوەی بەر تووڕەیی یەزدان بکەوێت دەکەوێتە ناوی.\n15گێلی بە دڵی منداڵەوە گرێدراوە،\nبەڵام گۆچانی تەمبێکردن دووری دەخاتەوە لێی.\n16ئەوەی زۆرداری لە هەژار بکات بۆ ئەوەی بۆ خۆی زیاد بکات و\nئەوەی بە دەوڵەمەند ببەخشێت، بێگومان هەردووکیان بەرەو نەبوونییە.\n17گوێ شل بکە و قسەی دانایان ببیستە،\nدڵت بدە زانیاری من،\n18چونکە جوانە ئەگەر لە ناختدا هەڵیبگریت و\nتێکڕا لەسەر لێوەکانت بچەسپێن.\n19بۆ ئەوەی پشتبەستنت بە یەزدان بێت،\nئەمڕۆ تۆ فێر دەکەم، بەڵێ تۆ.\n20ئایا سی پەندم بۆ نەنووسیوی\nسەبارەت بە ڕاوێژ و زانیاری،\n21بۆ ئەوەی دروستی قسەی ڕاستیت فێر بکەم،\nهەتا وەڵامە ڕاستییەکان بدەیتەوە ئەوانەی کە تۆیان ناردووە؟\n22هەژار تاڵان مەکە لەبەر هەژارییەکەی و\nنەبوون وردوخاش مەکە لە دادگا،\n23چونکە یەزدان بەرگری لە کێشەکەیان دەکات و\nئەوانەی تاڵانیان دەکەن گیانیان تاڵان دەکات.\n24مەبە برادەری کەسی تووڕە،\nهاوڕێیەتی کەسی هەڵچوو مەکە،\n25نەوەک لە ڕێچکەی ئەوان ڕابێیت،\nخۆت تووشی تەڵە بکەیت.\n26لەوانە مەبە کە تەوقە دەکەن22:26 تەوقەکردن بە مەبەستی ڕێککەوتن بەبێ هیچ بەڵگەنامەیەک.،\nدەستەبەری قەرزی خەڵک مەکە.\n27ئەگەر نەتبوو بیدەیتەوە،\nبۆچی نوێنەکەی ژێرت ببردرێت.\n28سنووری کۆن مەگوازەوە،\nئەوەی باوباپیرانت دایانناوە.\n29ئایا ئەو کەسەت بینیوە بە دەستوبردە لە کارەکەی؟\nلەبەردەم پاشاکان ڕادەوەستێت22:29 کارکردن لەنێو دەستەی خزمەتکارانی پاشا.،\nنەک لەبەردەم خەڵکی بێ ناوبانگ.\nKSS : پەندەکانی سلێمان 22